cyanic-selkie/wikianc huggingface dataset:
കുലശേഖരം ചെമ്പകപ്പറ ശ്രീ ബാല ഭദ്രാദേവി ക്ഷേത്രം (ചെമ്പകപ്പറ കാവ്)
സവിശഷതകൾ
ആദ്യ കാലങ്ങളിൽ വിശേഷാൽ ദിനങ്ങളിൽ മാത്രം കാവിൽ പൂജ നടത്തിയിരുന്നുള്ളു. ക്ഷേത്ര പുനുദ്ധാരണത്തിനു ശേഷം നിത്യേന വൈകിട്ട് മാത്രം നട തുറന്നു പൂജകൾ നടത്തുന്നു. കൂടാതെ വിശേഷാൽ ദിവസങ്ങൾ ആയ പൗർണമി, പ്രദോഷം, ആയില്യം തുടങ്ങിയ നാളുകളിൽ വിശേഷാൽ പൂജകൾ ഭക്തരുടെ വഴിപാടായി ദേവി ക്ക് സമർപ്പിക്കുന്നു. ഈ ദിനങ്ങളിൽ ക്ഷേത്രദർശനം നടത്തുന്നത് അത്യുത്തമമായി കണക്കാക്കുന്നു.
ക്ഷേത്രഭരണം
ക്ഷേത്രം സ്ഥിതി ചെയ്യുന്ന കാവുവിള പുരാതന നായർ കുടുംബങ്ങൾ ധാരാളമായുള്ള പ്രദേശമാണ്. കൂടാതെ മറ്റു സമുദായങ്ങളും വസിക്കുന്നു. അവർ കാവിലമ്മയെ അവരുടെ പരദേവത യായ് കരുതുന്നു. നല്ലവരായ നാട്ടുകാരുടെ സഹകരണത്തോടെ അവിടുത്തെ നായർ കുടുംബത്തിൽപ്പെട്ടവർ ക്ഷേത്രഭരണം നടത്തിവരുന്നു. കാവുവിളയിലെ പുത്തൻവീട്, കുഞ്ചുവീട്, കീഴേവീട്, പുളിമൂട്ടുവിളവീട്, പരുത്തിവിളവീട്, അക്കരവീട് തുടങ്ങിയ നായർ വീടുകളിലെ ആളുകൾ ക്ഷേത്രകാര്യങ്ങൾക്ക് നേതൃത്വം നൽകുന്നു. കൂടാതെ നാട്ടുകാരുടെ അകമഴിഞ്ഞ സഹായസഹകരണങ്ങളും ക്ഷേത്ര നടത്തിപ്പിന് ലഭിച്ചുവരുന്നു.
തിരു:ഉത്സവം
എല്ലാ വർഷവും ധനു/മകരം മാസങ്ങളിലായി പ്രതിഷ്ഠാവാർഷികവും ഭജന പട്ടാഭിഷേകവും ഭക്തിപുരസരം തിരു:ഉത്സവമായി ആഘോഷിച്ചു വരുന്നു. മൂന്ന് ദിവസങ്ങളിലായുള്ള ഉത്സവത്തിൽ വിശേഷാൽ പൂജകളും മറ്റും നടത്തുന്നു. സുമംഗലിപൂജ, തിരുവിളക്ക്പൂജ, പുഷ്പ്പാഭിഷേകം തുടങ്ങി അനവധി പൂജകൾ ഈ ദിവസങ്ങളിൽ നടത്തുന്നു. ഉത്സവത്തിൻ്റെ പ്രാരംഭ ദിനത്തിൽ ദേവി ക്ക് ഭക്തർ പൊങ്കാല സമർപ്പണം നടത്തുന്നു. ഉത്സവ ത്തിൻ്റെ അന്തിമ ദിനത്തിൽ ദേവിയുടെ പ്രതിനിധിയായി ഭഗവാൻ ശ്രീകൃഷണൻ്റെ രൂപം സപ്രമഞ്ചത്തിൽ എഴുന്നള്ളിച്ച് ഗ്രാമപ്രദക്ഷിണം നടത്തുന്നു. ഭഗവാൻ്റെ എഴുന്നള്ളിപ്പിന് അകമ്പടി സേവിച്ചു കൊണ്ട് ഭക്തർ താലപ്പൊലി യും മുത്തുകുട യും എടുക്കുന്നു. കൂടാതെ ബാലന്മാർ കൊടിതോരണങ്ങൾ വീശിയും വാഹനങ്ങൾ അകമ്പടി സേവിച്ചും ഘോഷയാത്രയെ അനുഗമിക്കുന്നു. ഘോഷയാത്ര കടന്നുപോകുന്ന പാതയുടെ സമീപമുള്ള ഭവനങ്ങളിൽ നിന്നും ഭക്തർ സമർപ്പിക്കുന്ന പടുക്കയും വിളക്കും ഭഗവാൻ സ്വീകരിച്ചു അവരെ അനുഗ്രഹിക്കുന്നു. കൂടാതെ ഉത്സവ ദിനങ്ങളിൽ കുട്ടികളുടെ വിവിധ കലാ പരിപാടികളും ക്ഷേത്ര ത്തിൽ അരങ്ങേറുന്നു.
സ്ഥാനം
കന്യാകുമാരി ജില്ല യിലെ തിരുവട്ടാർ താലൂക്കിൽ കുലശേഖരത്താണ് ചെമ്പകപ്പറ കാവ് സ്ഥിതി ചെയ്യുന്നത്. കുലശേഖരം മാർക്കറ്റ് ജംഗ്ഷനിൽ നിന്നും 1.5 KM അകലെയായി കാവുവിള എന്ന പ്രദേശത്ത് ക്ഷേത്രം സ്ഥിതി ചെയ്യുന്നു.
വർഗ്ഗം:കന്യാകുമാരി ജില്ലയിലെ ക്ഷേത്രങ്ങൾ
ക്വാണ്ടം ടെലിപ്പോർട്ടേഷൻ
ഒരു കണത്തിന്റെ ക്വാണ്ടം വിവരങ്ങൾ (ഉദാ: ഒരു ആറ്റത്തിന്റെയോ ഫോട്ടോണിന്റെയോ കൃത്യമായ അവസ്ഥ) ഒരു സ്ഥലത്ത് നിന്ന് മറ്റൊരിടത്തേക്ക് തൽക്ഷണം കൈമാറാൻ കഴിയുന്ന ഒരു പ്രക്രിയയാണ് ക്വാണ്ടം ടെലിപോർട്ടേഷൻ. ഇത് സാധ്യമാക്കാൻ ആ രണ്ട് സ്ഥലങ്ങൾ തമ്മിൽ ക്ലാസിക്കൽ ആശയവിനിമയം കൂടി ആവശ്യമുള്ളതിനാൽ പ്രകാശവേഗതയേക്കാൾ കൂടിയ വേഗത്തിൽ വിവരങ്ങൾ കൈമാറാനാവില്ല. രണ്ട് കണങ്ങൾ തമ്മിൽ ഒന്നോ അതിലധികമോ ക്യൂബിറ്റുകൾ ടെലിപോർട്ട് ചെയ്യാൻ കഴിയുമെന്ന് തെളിയിക്കപ്പെട്ടിട്ടുണ്ടെങ്കിലും തന്മാത്രകളേക്കാൾ വലിയ വസ്തുക്കളുപയോഗിച്ചു ടെലിപോർട്ടേഷൻ സാധ്യമായിട്ടില്ല.
സയൻസ് ഫിക്ഷനിൽ സാധാരണയായി ഉപയോഗിക്കുന്ന ടെലിപോർട്ടേഷനിൽ നിന്നാണ് ഈ പേര് വന്നതെങ്കിലും, ക്വാണ്ടം ടെലിപോർട്ടേഷൻ എന്നത് ദ്രവ്യത്തെക്കാളുപരി വിവരങ്ങൾ കൈമാറുന്നതിലേക്ക് പരിമിതപെട്ടിരിക്കുന്നു. ക്വാണ്ടം ടെലിപോർട്ടേഷൻ എന്നത് ഒരു ഗതാഗത മാർഗ്ഗമല്ല, മറിച്ച് ഒരു ആശയവിനിമയമാർഗമാണ്. ഒരു കണികയേയും ചലിപ്പിക്കാതെ തന്നെ ഒരു സ്ഥലത്ത് നിന്ന് മറ്റൊരിടത്തേക്ക് ഉടനടി വിവരങ്ങൾ കൈമാറുന്നതിനുള്ള ഒരു മാർഗ്ഗം ഇത് പ്രദാനം ചെയ്യുന്നു.
ഭൗതികശാസ്ത്രജ്ഞനായ ചാൾസ് ബെന്നറ്റാണ് ഈ പദം ആദ്യമായി ഉപയോഗിച്ചത്. ഒറ്റക്കുള്ള ഫോട്ടോണുകളിലാണ് ക്വാണ്ടം ടെലിപോർട്ടേഷൻ ആദ്യമായി നിർവ്വഹിച്ചത്, പിന്നീട് ആറ്റങ്ങൾ, അയോണുകൾ, ഇലക്ട്രോണുകൾ, സൂപ്പർകണ്ടക്ടിംഗ് സർക്യൂട്ടുകൾ എന്നിങ്ങനെ വിവിധ മെറ്റീരിയൽ സിസ്റ്റങ്ങളിലും പ്രദർശിപ്പിച്ചു. ക്വാണ്ടം ടെലിപോർട്ടേഷൻ സാധ്യമാക്കിയ ഏറ്റവും പുതിയ റെക്കോർഡ് ദൂരം 1,400 കിലോമീറ്റർ (870 മൈൽ) ആണ്. ജിയാൻ-വെയ് പാൻ സംഘമാണ് മിസിയസ് എന്ന ഉപഗ്രഹം ഉപയോഗിച്ചു  ഇത്തരത്തിൽ ബഹിരാകാശാധിഷ്ഠിത ക്വാണ്ടം ടെലിപോർട്ടേഷൻപരീക്ഷിച്ചത്.
വിശദീകരണം
ക്വാണ്ടം അല്ലെങ്കിൽ ക്ലാസിക്കൽ ഇൻഫർമേഷൻ തിയറിയുമായി ബന്ധപ്പെട്ട കാര്യങ്ങളിൽ ഉപയോഗിക്കുന്ന ഏറ്റവും ചെറിയ വിവരയൂണിറ്റ് ഒരു ടു-സ്റ്റേറ്റ് സിസ്റ്റമായിരിക്കും. ക്ലാസിക്കൽ വിവരങ്ങളിൽ ഇതിനെ ഒരു ബിറ്റ് എന്ന് പറയുന്നു (സാധാരണയായി ഒന്നോ പൂജ്യമോ (1 or 0) ഉപയോഗിച്ച് പ്രതിനിധീകരിക്കുന്നു). ഒരു ബിറ്റിൻ്റെ ക്വാണ്ടം അനലോഗ് ഒരു ക്വാണ്ടം ബിറ്റ് അഥവാ ഒരു ക്യുബിറ്റ് ആണ്. ക്വാണ്ടം ഇൻഫർമേഷൻ എന്ന് വിളിക്കപ്പെടുന്ന ഒരു തരം വിവരങ്ങൾ ക്യുബിറ്റുകളിൽ എൻ‌കോഡുചെയ്യുന്നു. അത് "ക്ലാസിക്കൽ" വിവരങ്ങളിൽ നിന്ന് വളരെ വ്യത്യാസപ്പെട്ടിരിക്കുന്നു. ഉദാഹരണത്തിന്, ക്വാണ്ടം വിവരങ്ങൾ പകർത്താനോ നശിപ്പിക്കാനോ കഴിയില്ല. ക്വാണ്ടം ടെലിപോർട്ടേഷനിൽ ക്യുബിറ്റ് അടങ്ങിയ ഒരു കണത്തെ ഒരിടത്തു നിന്ന് മറ്റൊരിടത്തേക്ക് ഭൗതീകമായി കടത്തിവിടാതെ തന്നെ ആ ക്യുബിറ്റിനെ കൈമാറാൻ കഴിയും. പാരമ്പതാഗത ടെലിഗ്രാഫ് ഉപയോഗിച്ച് ക്ലാസിക്കൽ ബിറ്റുകളെ ഭൂഖണ്ഡങ്ങളിലുടനീളം അതിവേഗത്തിൽ എത്തിക്കാൻ സാധിച്ചതുപോലെ ഭാവിയിൽ ക്വാണ്ടം ടെലിപോർട്ടേഷൻ വഴി ക്യുബിറ്റുകളും എത്തിക്കാമെന്ന് പ്രതീക്ഷിക്കുന്നു. 2015 ൽ തന്നെ സിംഗിൾ ഫോട്ടോണുകൾ, ഫോട്ടോൺ മോഡുകൾ, സിംഗിൾ ആറ്റങ്ങൾ, ആറ്റോമിക് എൻ‌സെംബിളുകൾ, സിംഗിൾ ഇലക്ട്രോണുകൾ, സൂപ്പർകണ്ടക്ടിംഗ് സർക്യൂട്ടുകൾ എന്നിവയുടെ ക്വാണ്ടം സ്റ്റേറ്റുകൾ വിവരദാതാക്കളായി ഉപയോഗിച്ചു തുടങ്ങിയിട്ടുണ്ട്.
ക്യൂബിറ്റുകളുടെ ചലനത്തിന് സാധാരണ ഇന്റർനെറ്റിലൂടെയുള്ള ആശയവിനിമയത്തേക്കാൾ അധികമായുള്ള ഒബ്ജക്റ്റുകളുടെ ചലനം ആവശ്യമില്ല. ഒരു ക്വാണ്ടം ഒബ്ജക്റ്റും കടത്തിവിടേണ്ടതില്ല, പക്ഷേ ടെലിപോർട്ട് ചെയ്ത ഓരോ ക്യൂബിറ്റിനോടൊപ്പം രണ്ട് ക്ലാസിക്കൽ ബിറ്റുകളും റിസീവറിലേക്ക് അയക്കേണ്ടത് ആവശ്യമാണ്. യഥാർത്ഥ ടെലിപോർട്ടേഷൻ പ്രോട്ടോക്കോളിന് ഒരു entangled quantum state അല്ലെങ്കിൽ ഒരു ബെൽ സ്റ്റേറ്റ് (Bell State) സൃഷ്ടിക്കേണ്ടതുണ്ട്, തുടർന്ന് അതിൻ്റെ രണ്ട് ഭാഗങ്ങൾ യാഥാക്രമം ആ രണ്ട് സ്ഥലങ്ങൾക്കിടയിൽ പങ്കിടുന്നു (ഉറവിടവും ലക്ഷ്യസ്ഥാനവും). അതായത്, ഒരു ക്യൂബിറ്റ് കൈമാറുന്നതിന് മുൻപ് ആ രണ്ട് സൈറ്റുകൾക്കിടയിൽ ഒരു പ്രത്യേക തരം ക്വാണ്ടം ചാനൽ സ്ഥാപിക്കുന്നു. കൂടാതെ ടെലിപോർട്ടേഷന് ഒരു ക്ലാസിക്കൽ ഇൻഫർമേഷൻ ചാനൽ കൂടി സ്ഥാപിക്കണം. ഓരോ ക്യൂബിറ്റിനൊപ്പവും രണ്ട് ക്ലാസിക്കൽ ബിറ്റുകൾ കൂടി കൈമാറേണ്ടതുണ്ട് എന്നതിനാലാണിത്. ചില അളവുകളുടെ ഫലങ്ങൾ ഉറവിടവും ലക്ഷ്യസ്ഥാനവും തമ്മിൽ കൈമാറുന്നതിനുവേണ്ടിയാണിത്. അല്ലെങ്കിൽ ലക്ഷ്യസ്ഥാന ക്യൂബിറ്റിന്റെ അവസ്ഥ ഉറവിടത്തിന് അറിയാൻ കഴിയില്ല. ഇതുപോലുള്ള ക്ലാസിക്കൽ ചാനലുകളുടെ ആവശ്യകത ആദ്യം നിരാശാജനകമായി തോന്നാമെങ്കിലും ടെലിപോർട്ടേഷൻ സാധാരണ വിവരങ്ങൾ കൈമാറുന്ന വേഗതയിലേക്ക് പരിമിതപ്പെടുന്നതെന്തുകൊണ്ടാണെന്ന് ഇത് വിശദീകരിക്കുന്നു. എന്നാൽ പ്രകാശവേഗതയുള്ള ലേസറുകളിൽ നിന്നുള്ള ഫോട്ടോണുകൾ ഉപയോഗിച്ച് ബെൽ സ്റ്റേറ്റുകൾ പങ്കിടാം എന്നതുകൊണ്ട് ടെലിപോർട്ടേഷൻ ഓപ്പൺ സ്പേസ് വഴി നേടാനാകും, അതായത്, കേബിളുകളിലൂടെയോ ഒപ്റ്റിക്കൽ ഫൈബറുകളിലൂടെയോ വിവരങ്ങൾ അയയ്‌ക്കേണ്ട ആവശ്യമില്ല.
ഒറ്റ ആറ്റങ്ങളുടെ ക്വാണ്ടം അവസ്ഥകൾ ഇതിനകം ടെലിപോർട്ട് ചെയ്‌തിട്ടുണ്ട്. ആറ്റങ്ങളുടെ സ്വാതന്ത്ര്യത്തിൻ്റെ വിവിധ തലങ്ങളിൽ (Degrees of freedom) ക്വാണ്ടം സ്റ്റേറ്റുകൾ എൻ‌കോഡുചെയ്യാം. ഉദാഹരണത്തിന്, ആറ്റോമിക് ന്യൂക്ലിയസിന് ചുറ്റുമുള്ള ഇലക്ട്രോണുകളുടെ സ്വാതന്ത്ര്യത്തിൻ്റെ അളവിലോ അല്ലെങ്കിൽ ന്യൂക്ലിയസിൻ്റെ തന്നെ സ്വാതന്ത്ര്യത്തിൻ്റെ അളവിലോ ക്യൂബിറ്റുകൾ എൻകോഡ് ചെയ്യാൻ കഴിയും. "ഒരു ആറ്റത്തെ ടെലിപോർട്ട് ചെയ്തു" എന്ന് പറയുന്നത് കൃത്യമല്ല. ഒരു ആറ്റത്തിന്റെ ക്വാണ്ടം അവസ്ഥയാണു ടെലിപോർട്ട് ചെയ്യപ്പെടുന്നത്. അതുകൊണ്ട്, ഇത്തരത്തിലുള്ള ടെലിപോർട്ടേഷൻ വിജയകരമാക്കാൻ സ്വീകരണ സൈറ്റിൽ ലഭിക്കുന്ന ക്യൂബിറ്റുകൾ പതിപ്പിക്കാൻ തക്കവിധമുള്ള ആറ്റങ്ങളുടെ ഒരു ശേഖരം ആവശ്യമാണ്.
ക്വാണ്ടം ടെലിപോർട്ടേഷനെ സാധ്യമാക്കുന്നത് ക്വാണ്ടം എൻ‌ടാംഗിൾമെന്റ് എന്ന തത്വം ആണ്. ഇതുവഴി രണ്ടോ അതിലധികമോ പ്രത്യേക കണങ്ങളെ ഒരു തരം പങ്കിട്ട ക്വാണ്ടം അവസ്ഥയിലേക്ക് കൊണ്ടുവരികയാണെകിൽ അവയുടെ ഭൗതിക അളവുകൾ തമ്മിൽ ഒരു അസാധാരണ ബന്ധം സ്ഥാപിക്കാൻ കഴിയും. യാതൊരുവിധ ഭൗതിക സമ്പർക്കവുമില്ലാത്ത അവസ്ഥയിലും, അളവുകൾ സ്വതന്ത്രമായി തിരഞ്ഞെടുത്തു നടപ്പാക്കുമ്പോഴും ഈ പരസ്പര ബന്ധം നിലനിൽക്കുന്നുവെന്ന് ഭൗതികശാസ്ത്രജ്ഞനായ ബെൽ തെളിയിച്ചിട്ടുണ്ട്. ഇവിടെ സ്പേസ്-ടൈമിലെ ഒരു പോയിന്റിൽ നടത്തിയ നിരീക്ഷണം വിദൂരമായ മറ്റൊരു പ്രദേശത്തു നടത്തുന്ന നിരീക്ഷണത്തിന്റെ ഫലങ്ങളെ തൽക്ഷണം ബാധിക്കുന്നതായി കാണാം. പ്രകാശത്തിന് അഥവാ വിവരത്തിന് അത്രയും ദൂരം സഞ്ചരിക്കാൻ കഴിയുന്നതിനു മുൻപ് തന്നെ ഈ സ്വാധീനം പ്രകടമാവുന്നു. സാമാന്യ ആപേക്ഷികതക്ക് (special relativity) വിരുദ്ധമായ ഒരു പ്രതിഭാസമായി തോന്നാമെങ്കിലും അത്തരം പരസ്പര ബന്ധങ്ങൾ വഴി പ്രകാശത്തിന്റെ വേഗതയേക്കാൾ കൂടിയ വേഗത്തിൽ ഒരു വിവരവും കൈമാറാനാകില്ല. അതിനാൽ, ടെലിപോർട്ടേഷനു ഒരിക്കലും സൂപ്പർലൂമിനൽ ആകാൻ കഴിയില്ല, കാരണം ക്ലാസിക്കൽ വിവരങ്ങൾ വരുന്നതുവരെ ഒരു ക്വിറ്റ് പുനർനിർമ്മിക്കാൻ കഴിയില്ല എന്നതു തന്നെ.
ദ്വീപ് (ചലച്ചിത്രം)
രാമു കാര്യാട്ട് സംവിധാനം ചെയ്ത് 1977 ൽ പുറത്തിറങ്ങിയ ഇന്ത്യൻ മലയാള ചിത്രമാണ് ദ്വീപ്. ചിത്രത്തിൽ ജോസ്, ശോഭ, കുട്ട്യേടത്തി വിലാസിനി, ആലപ്പി അഷ്‌റഫ് എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. എം എസ് ബാബുരാജാണ് ചിത്രത്തിലെ ഗാനങ്ങൾക്ക് സംഗീത നൽകിയത്. വയലാർ രാമവർമ്മയും യൂസുഫലി കെച്ചേരിയും ഈ ചിത്രത്തിെ പാട്ടുകൾ രചിച്ചു.
കഥാസാരം
ഒരു ദരിദ്ര കുടുംബത്തിൽ നിന്നുള്ള ചന്ദ്രൻ ഉപജീവനത്തിനായി പാടുപെടുന്നു. എന്നിരുന്നാലും, ലക്ഷദ്വീപിൽ അധ്യാപകനായി ജോലി ലഭിക്കുമ്പോൾ അദ്ദേഹത്തിന്റെ ജീവിതം ഒരു വഴിത്തിരിവായി.
എവല്യൂഷൻ ഡാറ്റാ ഒപ്റ്റിമൈസ്ഡ്
വയർലെസ്സ് രീതിയിൽ അതിവേഗ ഇൻറർനെറ്റ് സേവനം ലഭ്യമാക്കാനുള്ള സാങ്കേതിക വിദ്യയാണ് ഇ.വി.ഡി.ഒ എന്ന ചുരുക്കപ്പേരിൽ അറിയപ്പെടുന്ന എവല്യൂഷൻ ഡാറ്റാ ഒപ്റ്റിമൈസ്ഡ് സാങ്കേതിക വിദ്യ. സി.ഡി.എം.എ രീതിയിലാണ് ഈ സേവനം ലഭ്യമാകുന്നത്. 3.1 മെഗാ ബിറ്റ്സ്/സെക്കണ്ട് വരെ ഡൌൺലോഡ് നിരക്കും 1.8 മെഗാ ബിറ്റ്സ്/സെക്കണ്ട് വരെ അപ്ലോഡ് നിരക്കും പ്രദാനം ചെയ്യാൻ ഈ സാങ്കേതിക വിദ്യക്കാകും. ഉയർന്ന ഡാറ്റാ നിരക്കുകൾ പിന്തുണയ്ക്കുന്ന സിഡിഎംഎ-2000(CDMA2000 (IS-2000)) നിലവാരത്തിന്റെ(standard) പരിണാമമാണ് ഇ.വി.ഡി.ഒ, ഇത് വയർലെസ് കാരിയറിനൊപ്പമുള്ള വോയ്‌സ് സേവനങ്ങൾക്കൊപ്പം വിന്യസിക്കാനാകും. ത്രൂപുട്ട് (throughput-ഒരു നിശ്ചിത കാലയളവിൽ EvDO നെറ്റ്‌വർക്കിലൂടെ കൈമാറ്റം ചെയ്യാവുന്ന ഡാറ്റയുടെ അളവാണ് ത്രൂപുട്ട് സൂചിപ്പിക്കുന്നത്, സാധാരണയായി ബിറ്റ് പെർ സെക്കൻഡിൽ (bps) അളക്കുന്നു. വീഡിയോ സ്ട്രീമിംഗ് അല്ലെങ്കിൽ വലിയ ഫയലുകൾ ഡൗൺലോഡ് ചെയ്യുന്നതുപോലുള്ള പ്രവർത്തനങ്ങൾക്ക് വേഗത്തിലുള്ള ഡാറ്റാ ട്രാൻസ്ഫർ വേഗതയും മൊത്തത്തിലുള്ള മികച്ച പ്രകടനം നടത്തുന്നതിന് ഉയർന്ന ത്രൂപുട്ട് നിരക്കുകൾക്ക് കഴിയും.) പരമാവധിയാക്കാൻ കോഡ് ഡിവിഷൻ മൾട്ടിപ്പിൾ ആക്‌സസ് (സിഡിഎംഎ), ടൈം ഡിവിഷൻ മൾട്ടിപ്ലക്‌സിംഗ് (ടിഡിഎം) ഉൾപ്പെടെയുള്ള വിപുലമായ മൾട്ടിപ്ലക്‌സിംഗ് ടെക്‌നിക്കുകൾ ഇത് ഉപയോഗിക്കുന്നു.
ദ്വീപ് (ചലച്ചിത്രം)
ഗാനങ്ങൾ
എം.എസ്. ബാബുരാജാണ് സംഗീതം നൽകിയിരിക്കുന്നത്. വയലാർ രാമവർമ്മയും യൂസുഫലി കെച്ചേരിയും ചേർന്നാണ് വരികൾ രചിച്ചിരിക്കുന്നത്.
പുറംകണ്ണികൾ
വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1977-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:വയലാർ- ബാബുരാജ് ഗാനങ്ങൾ വർഗ്ഗം:യൂസഫലി- ബാബുരാജ് ഗാനങ്ങൾ വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ വർഗ്ഗം:വയലാറിന്റെ ഗാനങ്ങൾ വർഗ്ഗം:യൂസഫലി കച്ചേരിയുടെ ഗാനങ്ങൾ വർഗ്ഗം:രാമു കാര്യാട്ട് സംവിധാനം ചെയ്ത ചലച്ചിത്രങ്ങൾ വർഗ്ഗം:രാമചന്ദ്രബാബു ക്യാമറ ചലിപ്പിച്ച ചലച്ചിത്രങ്ങൾ
എവല്യൂഷൻ ഡാറ്റാ ഒപ്റ്റിമൈസ്ഡ്
ഇ.വി.ഡി.ഒ സേവനം 2015-ൽ കാനഡയുടെ പല ഭാഗങ്ങളിലും നിർത്തലാക്കി.
ഒരു ഇ.വി.ഡി.ഒ ചാനലിന് 1.25 മെഗാഹെഡ്സ് ബാൻഡ്‌വിഡ്ത്ത് ഉണ്ട്, IS-95A (IS-95), IS-2000 (1xRTT) എന്നിവ ഉപയോഗിക്കുന്ന അതേ ബാൻഡ്‌വിഡ്ത്ത് തന്നെ ഉപയോഗിക്കുന്നു, ചാനൽ ഘടന വളരെ വ്യത്യസ്തമാണെങ്കിലും. ബാക്ക്-എൻഡ് നെറ്റ്‌വർക്ക് പൂർണ്ണമായും പാക്കറ്റ് അധിഷ്‌ഠിതമാണ്, കൂടാതെ സർക്യൂട്ട് സ്വിച്ച്ഡ് നെറ്റ്‌വർക്കിൽ സാധാരണയായി നിലവിലുള്ള നിയന്ത്രണങ്ങളാൽ പരിമിതപ്പെടുന്നില്ല.
ഇന്ത്യയിലെ സേവനദാതാക്കൾ
ബി.എസ്.എൻ.എൽ
എം.ടി.എസ്
റിലയൻസ് സി.ഡി.എം.എ
ടാറ്റ ഇൻഡികോം
അവലംബം
വർഗ്ഗം:ഇന്റർനെറ്റ്
ഓട്ടോ ഡിക്സ്
ഒരു ജർമ്മൻ ചിത്രകാരനും പ്രിന്റ് നിർമ്മാതാവുമായിരുന്ന വിൽഹെം ഹെൻറിച്ച് ഓട്ടോ ഡിക്സ് (German: [ˈvɪlhɛlm ˈhaɪnʁiç ˈɔto ˈdɪks];2 ഡിസംബർ 1891 - 25 ജൂലൈ 1969) വെയ്മർ റിപ്പബ്ലിക്കിൻറെ ഭരണകാലത്ത് യുദ്ധത്തിൻറെ ക്രൂരതയും ജർമ്മൻ സമൂഹത്തിൻറെ ക്രൂരവും നിഷ്‌ഠുരവുമായ യഥാർത്ഥ ചിത്രീകരണത്തിൻറെ പേരിൽ അദ്ദേഹം ശ്രദ്ധിക്കപ്പെട്ടിരുന്നു. ജോർജ് ഗ്രോസസിനൊപ്പം, നീയു സച്ചിലിക്കെയ്റ്റിന്റെ ഏറ്റവും പ്രധാനപ്പെട്ട കലാകാരന്മാരിൽ ഒരാളായി അദ്ദേഹം വ്യാപകമായി അറിയപ്പെടുന്നു.
ബാഹ്യ ലിങ്കുകൾ
വർഗ്ഗം:1891-ൽ ജനിച്ചവർ വർഗ്ഗം:1969-ൽ മരിച്ചവർ വർഗ്ഗം:ആധുനിക ചിത്രകാരന്മാർ വർഗ്ഗം:ഇരുപതാം നൂറ്റാണ്ടിലെ ജർമ്മൻ ചിത്രകാരന്മാർ
ഇവാൻ കവലറിഡ്സെ
ഒരു ഉക്രേനിയൻ - സോവിയറ്റ് ശിൽപിയും ചലച്ചിത്ര നിർമ്മാതാവും, ചലച്ചിത്രസംവിധായകനും നാടകകൃത്തുമായിരുന്നു ഇവാൻ പെട്രോവിച്ച് കവലറിഡ്സെ അല്ലെങ്കിൽ കവാലറിഡ്സെ (ഉക്രേനിയൻ ഇവാൻ പെട്രോവിച് CAvaleridze; 13 ഏപ്രിൽ 1887 - 3 ഡിസംബർ 1978).
ജീവിതം
കവലറിഡ്‌സെ ജനിച്ചത് ലഡാൻസ്‌കിയിലാണ് (ഇപ്പോൾ നോവോപെട്രിവ്ക, റോംനി റയോൺ, സുമി ഒബ്ലാസ്റ്റ്, ഉക്രെയ്ൻ). 1907 മുതൽ 1909 വരെ അദ്ദേഹം കിയെവ് ആർട്ട് സ്കൂളിൽ പഠിച്ചു. 1909 മുതൽ 1910 വരെ അദ്ദേഹം ഇംപീരിയൽ അക്കാദമി ഓഫ് ആർട്‌സിലെ കലാ വിദ്യാർത്ഥിയായിരുന്നു. 1910 മുതൽ 1911 വരെ അദ്ദേഹം പാരീസിൽ നൗം ആരോൺസണോടൊപ്പം പഠിച്ചു. 1910-ഓടെ, റോംനിയിൽ സ്വന്തം അമേച്വർ നാടക കമ്പനി നടത്തിയതിലൂടെ അദ്ദേഹം ശ്രദ്ധിക്കപ്പെട്ടു. 1911-ൽ വോളോഡിമർ സ്ട്രീറ്റിൽ കവലറിഡ്സെ റഷ്യൻ വിശുദ്ധരുടെ ഒരു മാർബിൾ സ്മാരകം സ്ഥാപിച്ചു. 1934-ൽ കമ്മ്യൂണിസ്റ്റുകൾ നീക്കം ചെയ്തതിനുശേഷം 1996-ൽ ഇത് പുനഃസ്ഥാപിച്ചു. 1918 മുതൽ 1920 വരെ അദ്ദേഹം താരാസ് ഷെവ്ചെങ്കോയുടെയും ഗ്രിഗറി സ്കോവോറോഡയുടെയും സ്മാരകങ്ങൾ സൃഷ്ടിച്ചു. 1960-കളിലും 1980-കളിലും, കീവ് സർവകലാശാലയ്‌ക്ക് എതിർവശത്ത് സ്ഥാപിച്ച ഷെവ്‌ചെങ്കോയുടെ പ്രതിമ ദേശീയവാദ പ്രകടനങ്ങളുടെ ഇടമായി മാറി.
1928 മുതൽ 1933 വരെ അദ്ദേഹം ഒഡേസ ഫിലിം സ്റ്റുഡിയോയിലും 1934 മുതൽ 1941 വരെ കിയെവ് ഫിലിം സ്റ്റുഡിയോയിലും കലാകാരനായും എഴുത്തുകാരനായും സംവിധായകനായും പ്രവർത്തിച്ചു. 1936-ൽ, മൈക്കോള ലൈസെങ്കോയുടെ നടാൽക പോൾട്ടാവ്കയുടെ സ്‌ക്രീൻ അഡാപ്റ്റേഷൻ കവാലറിഡ്‌സെ പുറത്തിറക്കി. സോവിയറ്റ് സിനിമയിലെ ആദ്യത്തെ ചലച്ചിത്ര-ഓപ്പറയായിരുന്നു ഇത്. 1957 മുതൽ 1962 വരെ ഡോവ്‌ഷെങ്കോ ഫിലിം സ്റ്റുഡിയോയിൽ സംവിധായകനായിരുന്നു.
ബൈക്കോവ് സെമിത്തേരിയിൽ അദ്ദേഹത്തെ സംസ്കരിച്ചു.
മാര്യോ വർഹാസ് ല്ലോസ
പെറുവിൽനിന്നുള്ള ഒരു എഴുത്തുകാരനും, രാഷ്ട്രീയ പ്രവർത്തകനും, പത്രപ്രവർത്തകനും, ഗ്രന്ഥകാരനുമാണ് ഹോർഹെ മാര്യോ പെഡ്രോ വർഹാസ് യോസ (ജ: മാർച്ച് 28, 1936). ലാറ്റിനമേരിക്കയിലെ ഏറ്റവും മികച്ച എഴുത്തുകാരിലൊരാളും, അദ്ദേഹത്തിന്റെ തലമുറയിലെ ശ്രദ്ധേയനായ എഴുത്തുകാരനുമാണ് യോസ. 2010-ലെ സാഹിത്യത്തിനുള്ള നോബൽ സമ്മാനം ഇദ്ദേഹം നേടിയിട്ടുണ്ട്. മനുഷ്യന്റെ ചെറുത്ത്നില്പിന്റെയും വീഴ്ചയുടെയും വിപ്ലവത്തിന്റെയും നേർച്ചിത്രങ്ങൾ തീക്ഷ്ണതയോടെ  വരച്ചു കാട്ടുന്നതിലെ മികവിനാണ് പുരസ്ക്കാരമെന്നു നോബൽ സമിതി വ്യക്തമാക്കി. മികച്ച കഥപറച്ചിൽകാരനെന്നാണ് നിരൂപകർ ഇദ്ദേഹത്തെ വിശേഷിപ്പിക്കുന്നത്. സ്പോർട്സ്, ചിത്രകല,രാഷ്ട്രീയം ,ചരിത്രം, സിനിമ തുടങ്ങി നാനാമേഖലയിലും ഗഹനമായ പാണ്ഡിത്യം  ഉള്ള ആളാണ്‌ യോസ. ആഖ്യാനശൈലിയിൽ വ്യത്യസ്തത പുലർത്തി, ലാറ്റിൻ അമേരിക്കൻ രാഷ്ട്രീയ ജീവിത യാഥാർത്ഥ്യങ്ങൾ  ലോക സാഹിത്യത്തിലേക്ക് അദ്ദേഹം കൊണ്ടുവന്നു. മറ്റേതൊരു ലാറ്റിൻ അമേരിക്കൻ ബൂം എഴുത്തുകാരനെയുംകാൾ അന്താരാഷ്ട്രതലത്തിൽ സ്വാധീനം ചെലുത്തുവാൻ യോസയ്ക്കു കഴിഞ്ഞിട്ടുണ്ടെന്ന് ചില നിരൂപകർ വിലയിരുത്തുന്നു.
രാഷ്ട്രീയം
ആദ്യകാലത്ത് ക്യുബൻ വിപ്ലവത്തെ ശക്തമായി പിന്തുണക്കുകയും ഫീദൽ കാസ്ട്രോയെ വാഴ്ത്തുകയും ചെയ്തിരുന്ന ല്ലോസ, പിന്നീട് ക്യുബയിലെ അസ്വാതന്ത്ര്യത്തിനെതിരായി രംഗത്തെത്തി. 1990-ൽ പെറുവിലെ പ്രസിഡന്റ്‌  തിരഞ്ഞെടുപ്പിൽ  മത്സരിച്ചെങ്കിലും പരാജയപ്പെട്ടു.
സാഹിത്യ ജീവിതം
അര നൂറ്റാണ്ടിന്റെ ദൈർഘ്യമുള്ള യോസയുടെ സാഹിത്യജീവിതത്തിലേക്ക് തിരിഞ്ഞു നോക്കുമ്പോൾ ആദ്യം നമ്മുടെ ശ്രദ്ധയിൽപ്പെടുന്നത് വിഷയസ്വീകരണത്തിലും  ശില്പനിർമിതിയിലും  അദ്ദേഹം പുലർത്തിയിട്ടുള്ള  ആദ്ഭുതാവഹമായ  വൈവിധ്യമാണ്. യോസ,സ്തോഭജനകമായ രാഷ്ട്രീയ നോവലുകൾ എഴുതിയിട്ടുണ്ട്. ലൈംഗികതയുടെ ഉൽക്കടമായ ആവിഷ്കരണം അടങ്ങുന്ന ചില കൃതികൾ അദ്ദേഹത്തിന്റേതായി ഉണ്ട്. മറ്റു ചില രചനകളിൽ റിപ്പോർട്ടാഷും ഭ്രമകല്പനയും കൂടിപ്പിണയുന്നു. നോവൽ ശില്പത്തിലും ആഖ്യാന മാർഗങ്ങളിലും അനവധി പരീക്ഷണങ്ങൾ നടത്തിയിട്ടുള്ള യോസ, നോവലിന്റെ കലയെ വികസ്വരമാക്കിയ സാഹിത്യകാരന്മാരുടെ മുൻപന്തിയിൽ നിൽക്കുന്നു.
പുറമെ നിന്നുള്ള കണ്ണികൾ
വർഗ്ഗം:1936-ൽ ജനിച്ചവർ
വർഗ്ഗം:മാർച്ച് 28-ന് ജനിച്ചവർ
ഉദയ് രാമചന്ദ്രൻ
ഒരു മലയാള ചലച്ചിത്ര പിന്നണിഗായകനാണ് ഉദയ് രാമചന്ദ്രൻ. സംഗീത സംവിധായകൻ, കർണ്ണാടക സംഗീതജ്ഞൻ, സംഗീത അദ്ധ്യാപകൻ, വോയിസ് ട്രെയ്നർ, എന്നീ മേഖലകളിൽ പ്രവർത്തിക്കുന്നു. 2004 മുതൽ സംഗീത രംഗത്ത് സജീവമാണ്.
ജീവിത രേഖ
കോട്ടയം ജില്ലയിലെ വൈക്കം സ്വദേശിയായ വി.എൻ. രാമചന്ദ്രന്റെയും തങ്കമണിയുടെയും മകനായി ജനിച്ചു. ചെറിയപ്രായം മുതൽ തന്നെ അച്ഛന്റെയും ജ്യേഷ്ഠൻ വി.എൻ. രാജന്റെയും കീഴിൽ സംഗീതം പഠിച്ചു. തൃപ്പൂണിത്തുറ ആർ.എൽ.വി. മ്യൂസിക് അക്കാദമിയിൽ നിന്നാണ് ഗാനഭൂഷണം നേടിയത്. കർണാടക സംഗീതത്തിൽ എൻ പി രാമസ്വാമിയും, താമരക്കാട് ഗോവിന്ദൻ നമ്പൂതിരിയും, ഹിന്ദുസ്ഥാനി സംഗീതത്തിൽ ഉസ്താദ് ഫൈയാസ് ഖാനും, മോഹൻകുമാറുമാണ് ഗുരുക്കന്മാർ.
സംഗീത ജീവിതം
എം ജി സർവകലാശാല കലോത്സവങ്ങളിൽ ലളിതഗാനമൽസരത്തിൽ മൂന്നു വർഷം തുടർച്ചയായി വിജയിയായിരുന്നു ഉദയ് രാമചന്ദ്രൻ. ഗായകൻ വി ദേവാനന്ദ് ചിട്ടപ്പെടുത്തിയ "ആവണി പൗർണ്ണമി മുഖം നോക്കുവാനെത്തും" എന്നുതുടങ്ങുന്ന ലളിതഗാനമാണ് ഇദ്ദേഹത്തെ ശ്രദ്ധേയനാക്കിയത്.
തൃപ്പുണിത്തുറ ശ്രുതി ഓർക്കസ്ട്രയിൽ പാടുന്ന കാലയളവിലാണ് ഭക്തിഗാനങ്ങൾക്ക് ട്രാക്ക് പാടാനുള്ള അവസരം ലഭിച്ചത്. തുടർന്ന് ദേവരാജൻ, രവീന്ദ്രൻ, രാജാമണി, വിദ്യാധരൻ, പെരുമ്പാവൂർ ജി. രവീന്ദ്രനാഥ്‌, ദർശൻ രാമൻ, അർജുനൻ മാസ്റ്റർ, ജയവിജയ (ജയൻ), മങ്കൊമ്പ് ഗോപാലകൃഷ്‌ണൻ, ടി എസ് രാധാകൃഷ്ണജി, ബിജിബാൽ, ഷാൻ റഹ്മാൻ, ഗോപി സുന്ദർ തുടങ്ങിയ സംഗീതജ്ഞർക്കൊപ്പം പ്രവർത്തിച്ചിട്ടുണ്ട്.
അജ്മൽ സംവിധാനം നിർവഹിച്ച് 2012 ൽ പുറത്തിറങ്ങിയ "ഡോക്ടർ ഇന്നസെന്റാണ്" എന്ന സിനിമയിലെ സന്തോഷ് വർമ്മ വരികളും സംഗീതവും നൽകിയ 'സ്നേഹം പൂക്കും തീരം' ആണ് ഉദയിന്റെ ആദ്യഗാനം. സിനിമാ ഗാനങ്ങൾ, ആൽബങ്ങൾ, ഭക്തിഗാനങ്ങൾ എന്നീ വിഭാഗത്തിലായി അഞ്ഞൂറിലേറെ ഗാനങ്ങൾ ഉദയിന്റേതായി ഇതിനോടകം പുറത്തെത്തിയിട്ടുണ്ട്. ഡോൺ മാക്സിന്റെ സംവിധാനത്തിൽ  പുറത്തിറങ്ങിയ  പത്ത് കൽപനകളിലെ "ഋതുശലഭമേ" എന്ന ഗാനം ശ്രേയാ ഘോഷാലിനൊപ്പം ആലപിച്ചു.
ദൂരദർശനിലെ 'എന്നുണ്ണിക്കണ്ണൻ ഉറങ്ങാൻ' എന്ന സീരിയലിനു വേണ്ടിയും ഏഷ്യാനെറ്റ് ചാനലിലെ 'സ്വരരാഗം' എന്ന സീരിയലിനു വേണ്ടിയും ടൈറ്റിൽ മ്യൂസിക് ഒരുക്കിയത് ഇദ്ദേഹമാണ്. നിരവധി ആൽബങ്ങൾക്കു വേണ്ടി സംഗീത സംവിധാനവും, ഓർക്കസ്ട്രേഷനും ചെയ്തിട്ടുണ്ട്. കുവൈറ്റിലെ ആദ്യ മലയാളം റേഡിയോ സ്റ്റേഷനായ 98.4 യു എഫ് എമ്മിൽ അഡ്മിനിസ്ട്രേഷൻ വിഭാഗം തലവനായും മ്യൂസിക് മാനേജറായും ഉദയ് സേവനം അനുഷ്ഠിച്ചിട്ടുണ്ട്. ആകാശവാണിയുടെ ബി ഹൈ ഗ്രേഡ് ആർട്ടിസ്റ്റ് ആണ് ഇദ്ദേഹം.
അവലംബം
വർഗ്ഗം:ഗായകർ വർഗ്ഗം:മലയാളചലച്ചിത്രപിന്നണിഗായകർ വർഗ്ഗം:മലയാളികളായ കർണ്ണാടകസംഗീതജ്ഞർ വർഗ്ഗം:കേരളത്തിലെ ഗായകർ
ലോറൻസ് ഐൻഹോൺ
ഇന്ത്യാന യൂണിവേഴ്സിറ്റി സ്കൂൾ ഓഫ് മെഡിസിനിൽ ഓങ്കോളജിസ്റ്റാണ് ലോറൻസ് ഐൻഹോൺ. കാൻസർ ചികിത്സാ ഗവേഷണത്തിന്റെ ഒരു തുടക്കക്കാരനായ ഐൻ‌ഹോൺ സിസ്‌പ്ലാറ്റിൻ അടിസ്ഥാനമാക്കിയുള്ള കീമോതെറാപ്പി സമ്പ്രദായങ്ങൾ വികസിപ്പിച്ചെടുത്തു, ഇത് രോഗശമന നിരക്ക് വർദ്ധിപ്പിക്കുകയും വിഷ പാർശ്വഫലങ്ങൾ കുറയ്ക്കുകയും ചെയ്യുന്നു.
അവലോകനം
ഐൻ‌ഹോണിന് 1965 ൽ ഇന്ത്യാന സർവകലാശാലയിൽ നിന്ന് ബി‌എസും 1968 ൽ അയോവ സർവകലാശാലയിൽ നിന്ന് എംഡിയും ലഭിച്ചു. ഐയു മെഡിക്കൽ സെന്ററിൽ ഇന്റേൺഷിപ്പും റെസിഡൻസിയും സേവനമനുഷ്ഠിച്ചു. ടെക്സസിലെ ഹ്യൂസ്റ്റണിലെ എംഡി ആൻഡേഴ്സൺ ഹോസ്പിറ്റൽ ട്യൂമർ ഇൻസ്റ്റിറ്റ്യൂട്ടിൽ ഹെമറ്റോളജി/ഓങ്കോളജിയിൽ ഫെലോഷിപ്പ് നേടി. 1973 ൽ ഐയു മെഡിക്കൽ സെന്ററിൽ തിരിച്ചെത്തിയ അദ്ദേഹം 1987 ൽ മെഡിസിൻ പ്രൊഫസർ ആയി തിരഞ്ഞെടുക്കപ്പെട്ടു. 2006 ൽ ആദ്യത്തെ ലാൻസ് ആംസ്ട്രോംഗ് ഫൗണ്ടേഷൻ ഓങ്കോളജി പ്രൊഫസറായി.
ഐൻഹോണിന് ഗ്ലെൻ ഇർവിൻ എക്സ്പീരിയൻസ് എക്സലൻസ് അവാർഡ് ഉൾപ്പെടെ കരിയറിൽ നിരവധി ബഹുമതികൾ ലഭിച്ചു. കെറ്റെറിംഗ് പ്രൈസ് കാൻസർ റിസർച്ച്-ജനറൽ മോട്ടോഴ്സ് ഫൗണ്ടേഷൻ, ACCC ക്ലിനിക്കൽ ഓങ്കോളജി അവാർഡ്, മിൽകെൻ ഫൗണ്ടേഷൻ നിന്ന് വ്യതിരിക്തമായ ക്ലിനീഷ്യൻ അവാർഡ്, വില്ലിസ് ഓപെറേഷന്സ് അവാർഡ് പെൻ‌സിൽ‌വാനിയ സർവകലാശാലയിൽ നിന്നുള്ള പ്രഭാഷണം, കാൻസർ ഗവേഷണത്തിനുള്ള റിച്ചാർഡ് ആൻഡ് ഹിന്ദ റോസെന്തൽ ഫൗണ്ടേഷൻ അവാർഡ്, ഹെർമൻ ബി വെൽസ് വിഷനറി അവാർഡ്, സ്റ്റേറ്റ് ഓഫ് ഇസ്രായേൽ പീസ് മെഡൽ, പാരീസിലെ വെർമീൽ മെഡൽ, ഡേവിഡ് എ. കമോഫ്സ്കി മെമ്മോറിയൽ അവാർഡ്, പ്രഭാഷണം അമേരിക്കൻ സൊസൈറ്റി ഓഫ് ക്ലിനിക്കൽ ഓങ്കോളജി. 2001 ൽ നാഷണൽ അക്കാദമി ഓഫ് സയൻസസിലും അമേരിക്കൻ ഫിലോസഫിക്കൽ സൊസൈറ്റിയിലും 2001-ൽ അദ്ദേഹം അംഗമായി.
പുറത്തേക്കുള്ള കണ്ണികൾ
വർഗ്ഗം:അമേരിക്കൻ ഐക്യനാടുകളിലെ നാഷണൽ അക്കാദമി ഓഫ് സയൻസ് അംഗങ്ങൾ വർഗ്ഗം:ജീവിച്ചിരിക്കുന്ന പ്രമുഖർ
ജോസഫൈൻ (ടെക്സസ്)
അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് കോളിൻ, ഹണ്ട് കൗണ്ടികളിൽപ്പെട്ട ഒരു നഗരമാണ് ജോസഫൈൻ. 2010ലെ സെൻസസ് പ്രകാരം നഗരത്തിൽ 812 പേർ വസിക്കുന്നു (755 പേർ കോളിൻ കൗണ്ടിയിലും 57പേർ ഹണ്ട് കൗണ്ടിയിലും).
ഭൂമിശാസ്ത്രം
ജോസഫൈൻ നഗരത്തിന്റെ അക്ഷരേഖാംശങ്ങൾ 33.06102°N, -96.31323°W (33.061018, -96.313227) ആണ്.
യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുപ്രകാരം, നഗരത്തിന്റെ മൊത്തം വിസ്തീർണ്ണം 1.6 ചതുരശ്ര മൈൽ (4.2 km2) ആണ്. ഇതു മൊത്തം കരപ്രദേശമാണ്.
അവലംബം
വർഗ്ഗം:ടെക്സസിലെ പട്ടണങ്ങൾ
അന്ന സ്റ്റെൻ
ഒരു ഉക്രേനിയൻ-ജനിച്ച അമേരിക്കൻ നടിയായിരുന്നു അന്ന സ്റ്റെൻ (ഉക്രേനിയൻ: А́нна Стен; ജനനം അന്ന പെട്രോവ്ന ഫെസാക്ക്, ഡിസംബർ 3, 1908 - നവംബർ 12, 1993). ജർമ്മനിയിലേക്ക് പോകുന്നതിന് മുമ്പ് സോവിയറ്റ് യൂണിയനിൽ സ്റ്റേജ് നാടകങ്ങളിലും സിനിമകളിലും അവർ തന്റെ കരിയർ ആരംഭിച്ചു. അവിടെ നിരവധി സിനിമകളിൽ അഭിനയിച്ചു. അവരുടെ അഭിനയം ചലച്ചിത്ര നിർമ്മാതാവ് സാമുവൽ ഗോൾഡ്‌വിൻ ശ്രദ്ധിച്ചു. ഗ്രേറ്റ ഗാർബോയ്‌ക്ക് എതിരാളിയായി ഒരു പുതിയ സ്‌ക്രീൻ വ്യക്തിത്വം സൃഷ്ടിക്കുക എന്ന ലക്ഷ്യത്തോടെ അവളെ അമേരിക്കയിലേക്ക് കൊണ്ടുവന്നു. വിജയിക്കാത്ത കുറച്ച് ചിത്രങ്ങൾക്ക് ശേഷം, ഗോൾഡ്വിൻ അവരെ കരാറിൽ നിന്ന് മോചിപ്പിച്ചു. 1962-ൽ തന്റെ അവസാന സിനിമയിൽ പ്രത്യക്ഷപ്പെടുന്നത് വരെ അവർ ഇടയ്ക്കിടെ അഭിനയിച്ചുകൊണ്ടിരുന്നു.
ആദ്യകാല ജീവിതവും വിദ്യാഭ്യാസവും
സ്റ്റെൻ 1908 ഡിസംബർ 3-ന് അന്നത്തെ റഷ്യൻ സാമ്രാജ്യത്തിന്റെ ഭാഗമായ കിയെവിൽ ജനിച്ചു. വൈരുദ്ധ്യമുള്ള മറ്റ് ജനനത്തീയതികളുണ്ട്: കോളേജിൽ നിന്നുള്ള അപേക്ഷാ ഫോമുകളിൽ സ്വയം എഴുതിയ തീയതികളിൽ നിന്ന് 1910, 1906. ജൂലിയൻ കലണ്ടറിൽ നിന്ന് (ഇപ്പോഴും റഷ്യൻ സാമ്രാജ്യത്തിൽ 1918 വരെ ഉപയോഗിച്ചിരുന്നു) മാറിയതിൽ ചില പൊരുത്തക്കേടുകൾ ഉണ്ടായിട്ടുണ്ടെങ്കിലും, യുണൈറ്റഡ് സ്റ്റേറ്റ്സിൽ എത്തിയപ്പോൾ അന്നയുടെ ജനനത്തീയതി 1906 ഒക്ടോബർ 29 ആയി അവരുടെ അമ്മ അലക്സാന്ദ്ര പട്ടികപ്പെടുത്തി. ഔദ്യോഗിക ജീവചരിത്രം അനുസരിച്ച്, അവരുടെ പിതാവ് ഒരു കോസാക്ക് കുടുംബത്തിൽ ജനിച്ചു. നാടക കലാകാരനും നിർമ്മാതാവുമായി പ്രവർത്തിച്ചു. അവരുടെ അമ്മ ജന്മം കൊണ്ട് ഒരു സ്വീഡൻ ആയിരുന്നു, ഒരു ബാലെരിന ആയിരുന്നു. 1920-കളുടെ മധ്യത്തിൽ കിയെവിൽ വെച്ച് അവർ ഒരു എന്റർടൈനറും വ്യത്യസ്ത നടനുമായ ബോറിസ് സ്റ്റെനെ (നെ ബെർൺസ്റ്റൈൻ) വിവാഹം കഴിക്കുകയും അദ്ദേഹത്തിന്റെ സ്റ്റേജ് നാമം സ്വന്തമായി എടുക്കുകയും ചെയ്തു.
ഒട്ടുമിക്ക വിദേശ സ്രോതസ്സുകളിലും അവരുടെ ആദ്യ പേരുകൾ സ്റ്റെൻസ്ക, സുഡാകെവിച്ച് അല്ലെങ്കിൽ അവയുടെ അവയുടെ സംയോജനമാണ് (ഒരു സാധാരണ വേരിയന്റ് അനൽ (അൻയുഷ്ക) സ്റ്റെൻസ്ക-സുഡാകെവിച്ച് അല്ലെങ്കിൽ ആനെൽ (അഞ്ജുഷ്ക) സ്റ്റെൻസ്കജ സുഡാകെവിറ്റ്ഷ് പോലെ). അതുകൊണ്ടാണ് അന്ന സ്റ്റെന്റെ അതേ സംവിധായകരോടൊപ്പം ഒരേ സമയം സോവിയറ്റ് സിനിമയിൽ അഭിനയിച്ച റഷ്യൻ നടിയായ അനൽ സുഡാകെവിച്ച് സ്റ്റെനെ എന്ന് തെറ്റായി തിരിച്ചറിഞ്ഞത്. നടിമാർ പലപ്പോഴും പരസ്പരം ആശയക്കുഴപ്പത്തിലായിട്ടുണ്ട്.
സ്റ്റെൻ കിയെവ് സ്റ്റേറ്റ് തിയേറ്റർ കോളേജിൽ നിന്ന് വിദ്യാഭ്യാസം നേടി റിപ്പോർട്ടറായി ജോലി ചെയ്തു. അതേ സമയം കിയെവ് മാലി തിയേറ്ററിലും സ്റ്റുഡിയോ തിയേറ്ററിലെ ക്ലാസുകളിലും പങ്കെടുത്തു. അവിടെ അവർ സ്റ്റാനിസ്ലാവ്സ്കി സിസ്റ്റത്തിൽ ജോലി ചെയ്തു. 1926-ൽ, മോസ്കോയിലെ ആദ്യത്തെ പ്രവർത്തിക്കുന്ന പ്രോലെറ്റ്കൾട്ട് തിയേറ്ററിൽ അവർ വിജയകരമായി പരീക്ഷ പാസായി.
കരിയർ
1926-ൽ, കിയെവ് തിയറ്റർ സ്‌കൂളിലെ പഠനം പൂർത്തിയാക്കിയ ശേഷം, ഉക്രേനിയൻ എഴുത്തുകാരനായ ഒലെസ് ഡോസ്വിറ്റ്‌നിയുടെ പുസ്തകത്തെ അടിസ്ഥാനമാക്കി, തന്റെ പ്രൊവോക്കേറ്റർ എന്ന സിനിമയിൽ പ്രത്യക്ഷപ്പെടാൻ ഉക്രേനിയൻ ചലച്ചിത്ര സംവിധായകൻ വിക്ടർ ടൂറിൻ സ്റ്റെനെ ക്ഷണിച്ചു. മോസ്കോ ഫിലിം അക്കാദമിയിൽ അവർക്കായി ഒരു ഓഡിഷൻ സംഘടിപ്പിച്ച ഇൻസ്ട്രക്ടർ കോൺസ്റ്റാന്റിൻ സ്റ്റാനിസ്ലാവ്സ്കി,ബോറിസ് ബാർനെറ്റിന്റെ കോമഡി ദി ഗേൾ വിത്ത് എ ഹാറ്റ്ബോക്സ് (1927) ഉൾപ്പെടെ, ഉക്രെയ്നിലും റഷ്യയിലും സ്റ്റെൻ നാടകങ്ങളിലും സിനിമകളിലും അഭിനയിച്ചു. ജർമ്മൻ, സോവിയറ്റ് സ്റ്റുഡിയോകൾ സംയുക്തമായി നിർമ്മിച്ച ദി യെല്ലോ ടിക്കറ്റ് (1928) എന്ന സിനിമയിൽ അഭിനയിക്കാൻ അവരും ഭർത്താവ് റഷ്യൻ ചലച്ചിത്ര സംവിധായകൻ ഫെഡോർ ഒസെപ്പും ജർമ്മനിയിലേക്ക് പോയി. സിനിമ പൂർത്തിയായ ശേഷം, അന്ന സ്റ്റെനും ഭർത്താവും സോവിയറ്റ് യൂണിയനിലേക്ക് മടങ്ങേണ്ടതില്ലെന്ന് തീരുമാനിച്ചു.
സംസാരിക്കുന്ന ചിത്രങ്ങളിലേക്ക് സുഗമമായ മാറ്റം വരുത്തിക്കൊണ്ട്, അമേരിക്കൻ ചലച്ചിത്ര മുതലാളി സാമുവൽ ഗോൾഡ്‌വിൻ ശ്രദ്ധയിൽപ്പെടുന്നതുവരെ സ്റ്റെൻ സാൾട്ടോ മോർട്ടേൽ (1931), ദി മർഡറർ ദിമിത്രി കരമസോവ് (1931) തുടങ്ങിയ ജർമ്മൻ ചിത്രങ്ങളിൽ അഭിനയിച്ചു. ഗ്രെറ്റ ഗാർബോയുടെ എതിരാളിയായും വിൽമ ബാങ്കിന്റെ പിൻഗാമിയായും കെട്ടിപ്പടുക്കാൻ കഴിയുന്ന ഒരു വിദേശ വംശജയായ നടിയെ ഗോൾഡ്‌വിൻ തിരയുകയായിരുന്നു. സ്റ്റെനെ അമേരിക്കയിലേക്ക് കൊണ്ടുവന്നതിന് ശേഷം രണ്ട് വർഷത്തേക്ക് ഗോൾഡ്വിൻ തന്റെ പുതിയ താരത്തെ ഇംഗ്ലീഷിൽ പഠിപ്പിക്കുകയും ഹോളിവുഡ് സ്‌ക്രീൻ അഭിനയ രീതികൾ പഠിപ്പിക്കുകയും ചെയ്തു. 19-ാം നൂറ്റാണ്ടിലെ എമിലി സോളയുടെ അപകീർത്തികരമായ നോവലിന്റെ ഒരു ഏകീകൃത പതിപ്പായ, സ്റ്റെന്റെ ആദ്യ അമേരിക്കൻ ചിത്രമായ നാന (1934) യിലേക്ക് അദ്ദേഹം ധാരാളം സമയവും പണവും ചെലവഴിച്ചു. എന്നാൽ ഈ ചിത്രം ബോക്‌സോഫീസിൽ വിജയിച്ചില്ല. അവളുടെ രണ്ട് ഗോൾഡ്‌വിൻ ചിത്രങ്ങളായ വീ ലിവ് എഗെയ്‌ൻ (1934), ദി വെഡ്ഡിംഗ് നൈറ്റ് (1935) എന്നിവ ഗാരി കൂപ്പറിനൊപ്പം അഭിനയിച്ചില്ല. മനസ്സില്ലാമനസ്സോടെ, ഗോൾഡ്വിൻ തന്റെ "പുതിയ ഗാർബോ"യുമായുള്ള കരാർ റദ്ദാക്കി. 1934-ൽ കോൾ പോർട്ടറുടെ അതേ പേരിലുള്ള സംഗീതത്തിലെ "എനിതിംഗ് ഗോസ്" എന്ന ഗാനത്തിൽ ഗോൾഡ്‌വിൻ സ്റ്റെനെ പഠിപ്പിക്കുന്നത് പരാമർശിച്ചിട്ടുണ്ട്: "When Sam Goldwyn can with great conviction / Instruct Anna Sten in diction / Then Anna shows / Anything goes." 1940-കളിൽ സ്റ്റെൻ ദ മാൻ ഐ മാരീഡ് (1940), സോ എൻഡ്സ് ഔർ നൈറ്റ് (1941), ചെത്‌നിക്‌സ്! ദ ഫൈറ്റിംഗ് ഗറില്ലാസ് (1943), ദേ കം ടു ബ്ലോ അപ്പ് അമേരിക്ക (1943), ത്രീ റഷ്യൻ ഗേൾസ് (1943), ലെറ്റ്സ് ലിവ് എ ലിറ്റിൽ (1948). അമേരിക്കയിലും ഇംഗ്ലണ്ടിലും സ്റ്റെൻ സിനിമകൾ നിർമ്മിക്കുന്നത് തുടർന്നു. പക്ഷേ അവയൊന്നും വിജയിച്ചില്ല. ആക്ടേഴ്‌സ് സ്റ്റുഡിയോയിൽ പഠിച്ചുകൊണ്ട് ഈ സാഹചര്യം ശരിയാക്കാൻ ശ്രമിച്ചുകൊണ്ട്, സ്റ്റെൻ 1950-കളിൽ ദി റെഡ് സ്‌കെൽട്ടൺ ഷോ (1956), ദി വാൾട്ടർ വിൻചെൽ ഫയൽ (1957), അഡ്വഞ്ചേഴ്‌സ് ഇൻ പാരഡൈസ് (1959) എന്നിവയുൾപ്പെടെ നിരവധി ടെലിവിഷൻ പരമ്പരകളിൽ പ്രത്യക്ഷപ്പെട്ടു.
പിന്നീടുള്ള ജീവിതം
സ്റ്റെന്റെ പിന്നീടുള്ള മിക്ക സിനിമകളും അവളുടെ ഭർത്താവിന് അനുകൂലമായിരുന്നു. ഫ്രെങ്കെ നിർമ്മിച്ച ഹെവൻ നോസ്, മിസ്റ്റർ ആലിസൺ (1957) എന്ന സിനിമയിൽ അവൾക്ക് അംഗീകാരമില്ലാത്ത ഒരു ബിറ്റ് ഉണ്ടായിരുന്നു. അവളുടെ അവസാന ചിത്രമായ (ഫ്രങ്കെ നിർമ്മിച്ചത്), ദി നൺ ആൻഡ് ദ സെർജന്റ് (1962) എന്ന സിനിമയിൽ പ്രധാനകഥാപാത്രത്തെ അവതരിപ്പിച്ചു.
1993 നവംബർ 12-ന് ന്യൂയോർക്ക് സിറ്റിയിൽ 84-ാം വയസ്സിൽ സ്റ്റെൻ അന്തരിച്ചു
പുറംകണ്ണികൾ
വർഗ്ഗം:1908-ൽ ജനിച്ചവർ വർഗ്ഗം:1993-ൽ മരിച്ചവർ
വാവുൽ മല
കേരളത്തിലെ പശ്ചിമഘട്ട പർവ്വതനിരയിലെ വെള്ളരിമലയിൽ സ്ഥിതി ചെയ്യുന്ന ഉയരം കൂടിയ മലയാണ് വാവുൽ മല. മലപ്പുറം ജില്ലയുടെയും കോഴിക്കോട് ജില്ലയുടെയും അതിർത്തിയിലാണ് ഉള്ളത്. സമുദ്രനിരപ്പിൽ നിന്നും 2,339 മീറ്റർ ഉയരത്തിലാണ് ഈ സ്ഥലം സ്ഥിതി ചെയ്യുന്നത്. പശ്ചിമഘട്ടത്തിൽ നീലഗിരിക്ക് അപ്പുറത്ത് ഉത്തരഭാഗത്തെയും കോഴിക്കോട് ജില്ലയിലെ ഏറ്റവും ഉയർന്ന പ്രദേശമാണ്.
"കാമൽ ഹമ്പ് മൗണ്ടെയിൻസ്" എന്ന് അറിയപ്പെടുന്ന ഉയർന്ന പ്രകൃതിദൃശ്യമാണ്. വാവുൽ മല നീലഗിരി കുന്നുകളിൽ ഡെക്കാൺ പീഠഭൂമി, ചാലിയാർ നദീതടം എന്നിവ വേർതിരിച്ചിരിക്കുന്നു.തെക്കേ ഇന്ത്യയിലെ ഏറ്റവും പ്രയാസമേറിയ ഒരു ട്രെക്കിങ്ങാണ്.
അവലംബം
വർഗ്ഗം:പശ്ചിമഘട്ടത്തിലെ പർവ്വതങ്ങൾ വർഗ്ഗം:കേരളത്തിലെ പർവ്വതങ്ങൾ വർഗ്ഗം:Coordinates on Wikidata
മെനിഞ്ചൈറ്റിസ്
തലച്ചോറിന്റെയും സുഷുമ്നാ നാഡിയുടെയും ആവരണങ്ങളായ മെനിഞ്ചസുകൾക്കുണ്ടാവുന്ന അണുബാധയാണ് മെനിഞ്ചൈറ്റിസ്. കേന്ദ്ര നാഡീവ്യൂഹത്തെ സംരക്ഷിക്കുക എന്നതാണ് മെനിഞ്ചസുകളുടെ ധർമ്മം. ഏതു പ്രായക്കാർക്കും മെനിഞ്ചൈറ്റിസ് വരാനുള്ള സാധ്യതയുണ്ട്. പ്രധാനമായും വൈറസുകളും ബാക്ടീരിയയും മൂലമാണ് മെനിഞ്ചൈറ്റിസ് ഉണ്ടാവുന്നതെങ്കിലും ഫംഗസ്, പാരസൈറ്റുകൾ, ചില ഔഷധങ്ങൾ എന്നിവ മൂലവും മെനിഞ്ചൈറ്റിസ് ഉണ്ടാകാം. മെനിഞ്ചൈറ്റിസ് മൂലം മരണം വരെ സംഭവിക്കാവുന്നതുകൊണ്ട് എത്രയും പെട്ടെന്ന് ചികിത്സ തേടേണ്ടത് പ്രധാനമാണ്.
രോഗകാരണങ്ങൾ
ബാക്ടീരിയ, ഫംഗസ്, പ്രോട്ടോസോവ എന്നിവയുടെ ബാധ മൂലമാണ് മെനിഞ്ചൈറ്റിസ് ഉണ്ടാവുന്നതെങ്കിലും, അണുബാധ മൂലമല്ലാതെയും മെനിഞ്ചൈറ്റിസ് ഉണ്ടാകാം. ഇതിനെ അസെപ്റ്റിക് മെനിഞ്ചൈറ്റിസ് എന്നു വിളിക്കുന്നു. സാധാരണഗതിയിൽ ബാക്ടീരിയൽ മെനിഞ്ചൈറ്റിസ് ചികിത്സിച്ചു ഭേദമായതിനു ശേഷമാണ് അസെപ്റ്റിക് മെനിഞ്ചൈറ്റിസ് ഉണ്ടാവുന്നത്. ഹൃദയത്തെ ബാധിക്കുന്ന എന്റോകാർഡൈറ്റിസ് എന്ന രോഗത്തിലെ ബാക്ടീരിയ രക്തത്തിലൂടെ തലച്ചോറിലേക്ക് എത്തിച്ചേർന്നാലും അസെപ്റ്റിക് മെനിഞ്ചൈറ്റിസ് ഉണ്ടാവാം. ശിശുക്കളിൽ ഗ്രൂപ്പ് ബി സ്ട്രെപ്റ്റോക്കോക്കൈ, ഇ-കോളി എന്നീ ബാക്ടീരിയയാണ് പ്രധാനമായും മെനിഞ്ചൈറ്റിസ് ഉണ്ടാക്കുന്നത്. കുട്ടികളിലും മുതിർന്നവരിലും നീസീരിയ മെനിഞ്ചൈറ്റിഡിസ്, സ്ട്രെപ്റ്റോക്കോക്കസ് ന്യൂമോണിയേ എന്നീ രോഗകാരികളാണ് മെനിഞ്ചൈറ്റിസ് ഉണ്ടാക്കുന്നത്.
രോഗലക്ഷണങ്ങൾ
അസഹ്യമായ തലവേദനയാണ് മെനിഞ്ചൈറ്റിസിന്റെ പ്രധാന രോഗലക്ഷണം. കഴുത്തിലെ പേശികളുടെ വലിവ്, തീവ്രമായ പനി, മാനസികവിഭ്രാന്തി, ഓക്കാനം, ഛർദ്ദി എന്നിവയാണ് മറ്റ് രോഗലക്ഷണങ്ങൾ. കുട്ടികളിൽ ഉറക്കക്കൂടുതൽ, അപസ്മാരം, സന്നിപാതം (Delirium) എന്നിവയും കണ്ടുവരുന്നു.
ചികിത്സ
ലംബാർ പങ്ചർ വഴി സെറിബ്രോ-സ്പൈനൽ ദ്രാവകം കുത്തിയെടുക്കുന്നു. കുത്തിയെടുത്ത ദ്രാവകത്തിൽ സൂക്ഷ്മജീവികളുടെ സാന്നിധ്യമുണ്ടോ എന്ന് പരിശോധിക്കുന്നു. അണുക്കളുടെ സാന്നിധ്യമുണ്ടെന്ന് നിരീക്ഷിക്കപ്പെട്ടാലോ, രോഗി മെനിഞ്ചൈറ്റിസിന്റെ തനത് രോഗലക്ഷണങ്ങൾ കാണിച്ചാലോ ആന്റിബയോട്ടിക്കുകൾ ഉപയോഗിച്ചുള്ള ചികിത്സ തുടങ്ങാവുന്നതാണ്. ഇതേ ദ്രാവകം കൾച്ചർ ചെയ്ത് സൂക്ഷ്മജീവികളുടെ കോളനികൾ തിരിച്ചറിയുന്നു. തിരിച്ചറിഞ്ഞ അണുക്കൾക്ക് സംവേദകത്വമുള്ള ആന്റിബയോട്ടിക്കുകളും ചേർത്താണ് ചികിത്സ തുടരുന്നത്. ചില സന്ദർഭങ്ങളിൽ സ്റ്റിറോയിഡുകളും രോഗശമനത്തിനായി നൽകാറുണ്ട്. ആംഫോടെറിസിൻ-ബി, ഫ്ലൂസൈറ്റസിൻ എന്നീ മരുന്നുകളാണ് ഫംഗൽ മെനിഞ്ചൈറ്റിസ് ചികിത്സിക്കാനായി ഉപയോഗിക്കുന്നത്.
അവലംബം
വർഗ്ഗം: രോഗങ്ങൾ
സി. കൃഷ്ണൻ (കേരള നിയമ സഭാംഗം)
കേരളത്തിലെ ഒരു പൊതു പ്രവർത്തകനും ട്രേഡ് യൂണിയൻ നേതാവും പതിമൂന്നാം കേരള നിയമസഭയിൽ പയ്യന്നൂർ നിയോജകമണ്ഡലത്തെ പ്രതിനിധീകരിക്കുന്ന അംഗവുമാണ് '''സി. കൃഷ്ണൻ''' (ജനനം : 6 ജൂൺ 1946).
അവലംബം
വർഗ്ഗം:1946-ൽ ജനിച്ചവർ വർഗ്ഗം:ജൂൺ 6-ന് ജനിച്ചവർ വർഗ്ഗം:കണ്ണൂർ ജില്ലയിൽ ജനിച്ചവർ വർഗ്ഗം:സി.ഐ.ടി.യു. നേതാക്കൾ വർഗ്ഗം:കേരളത്തിലെ സി.പി.ഐ.എം. പ്രവർത്തകർ വർഗ്ഗം:പതിമൂന്നാം കേരള നിയമസഭാംഗങ്ങൾ വർഗ്ഗം:പതിനാലാം കേരളനിയമസഭാ അംഗങ്ങൾ
ടൈഗർ സലിം
ജോഷി സംവിധാനം ചെയ്ത് എസ് ആർ ഷാജി നിർമ്മിച്ച1978-ൽ പുറത്തിറങ്ങിയ ഒരു ഇന്ത്യൻ മലയാളം ചലച്ചിത്രമാണ് ടൈഗർ സലിം,. സുധീർ, വിൻസെന്റ്, രവികുമാർ, തുടങ്ങിയവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. ചിത്രത്തിന് സംഗീതം നൽകിയിരിക്കുന്നത് ശ്യാമാണ്. ബിച്ചു തിരുമല ഗാനങ്ങളെഴുതി
ശബ്ദട്രാക്ക്
ബിച്ചു തിരുമലയുടെ വരികൾക്ക് സംഗീതം പകർന്നിരിക്കുന്നത് ശ്യാം ആണ്.
ബാഹ്യ ലിങ്കുകൾ
വർഗ്ഗം:ജോഷി സം‌വിധാനം ചെയ്ത ചലച്ചിത്രങ്ങൾ വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:1978-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ബിച്ചു തിരുമല-ശ്യാം ഗാനങ്ങൾ വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ വർഗ്ഗം:ബിച്ചുതിരുമലയുടെ ഗാനങ്ങൾ വർഗ്ഗം:എൻ എ താര ഛായാഗ്രഹണം ചെയ്ത ചലച്ചിത്രങ്ങൾ വർഗ്ഗം:എസ്.എൽ. പുരം സദാനന്ദൻ കഥയെഴുതിയ ചലച്ചിത്രങ്ങൾ
സിക്സ്റ്റി ഡോം മോസ്ക്
വലത്ത്‌|ലഘുചിത്രം|200x200ബിന്ദു|അകകാഴ്ചകൾ ബംഗ്ലാദേശിൽ സ്ഥിതിചെയ്യുന്ന ഒരു മോസ്കാണ് സിക്സ്റ്റി ഡോം മോസ്ക് (Bengali: ষাট গম্বুজ মসজিদ Shaṭ Gombuj Moshjid; more commonly known as Shait Gambuj Mosque or Saith Gunbad Masjid). സുൽത്താൻ കാലഘട്ടത്തിലെ സൗധങ്ങളിൽ വച്ച് ബംഗ്ലാദേശിലെ ഏറ്റവും വലിയ മോസ്കാണിത്. "ഇന്ത്യൻ ഉപഭൂഖണ്ഡത്തിലെ ഏറ്റവും സ്വാധീനം ചെലുത്തുന്ന മുസ്ലീം നിർമ്മിതിയാണിത്" എന്നാണിത് അറിയപ്പെടുന്നത്. വലത്ത്‌|ലഘുചിത്രം|മോസ്കിന് അകവശം
സ്ഥലം
തെക്കേ ബംഗ്ലാദേശിലെ ഖുല്ന ഡിവിഷനിലെ ബാഗെർഹാട് ജില്ലയിലാണിത് സ്ഥിതിചെയ്യുന്നത്. ബാഗെർഹാട്ടിൽനിന്നും 3 മൈൽ അകലെയാണ് ഇത് സ്ഥിതിചെയ്യുന്നത്. ബംഗ്ലാദേശിന്റെ തലസ്ഥാനമായ ധാക്കയിൽനിന്ന് 200 മൈൽ അകലെയാണ് ബാഗെർഹാട്.
കഫീൻ ആസക്തി
കൊക്കെയ്ൻ, സബ്സ്റ്റിറ്റ്യൂട്ട്ഡ് ആംഫെറ്റാമൈനുകൾ എന്നിവയിൽ നിന്ന് കഫീന്റെ പ്രവർത്തനരീതി അല്പം വ്യത്യസ്തമാണ്. അതായത് അഡിനോസിൻ റിസപ്റ്ററുകളായ എ1, എ2എ എന്നിവയെ തടയുകയാണ് കഫീൻ ചെയ്യുന്നത്. സെല്ലുലാർ പ്രവർത്തനത്തിന്റെ ഉപോൽപ്പന്നമാണ് അഡിനോസിൻ. അഡിനോസിൻ റിസപ്റ്ററുകളുടെ ഉത്തേജനം ക്ഷീണമുണ്ടാക്കി ഉറക്കത്തെ ക്ഷണിച്ചുവരുത്തുന്നു. ഈ റിസപ്റ്ററുകളെ തടയാനുള്ള കഫീന്റെ കഴിവ് എന്നത് കൊണ്ട് ശരീരത്തിന്റെ സ്വാഭാവിക ഉത്തേജകങ്ങളായ ഡോപാമൈൻ, നോർപിനെഫ്രിൻ എന്നിവയുടെ അളവ് ഉയർന്ന തോതിൽ തുടരുന്നു എന്നാണ് അർത്ഥമാക്കുന്നത്.
ലഹരി, വിത്ഡ്രോവൽ (ലഹരിയിൽ നിന്നുള്ള പിൻവാങ്ങൽ), ഉത്കണ്ഠ, ഉറക്കം എന്നിവയുൾപ്പെടെ കഫീനുമായി ബന്ധപ്പെട്ട നാല് വൈകല്യങ്ങൾ ഡയഗ്നോസ്റ്റിക് ആൻഡ് സ്റ്റാറ്റിസ്റ്റിക്കൽ മാനുവൽ ഓഫ് മെന്റൽ ഡിസോർഡേഴ്സ് വിവരിക്കുന്നു.
ആശ്രയത്വം
ദീർഘകാല കഫീൻ ഉപയോഗത്തിന്റെ ഫലമായി നേരിയ ശാരീരിക ആശ്രയത്വം (physical dependence) ഉണ്ടാകാം. എന്നാൽ കഫീൻ ഉപയോഗം മൂലം അഡിക്ഷൻ, അല്ലെങ്കിൽ കഫീന്റെ നിർബന്ധിതവും രോഗകാരണവുമായ ഉപയോഗ രീതി മനുഷ്യരിൽ രേഖപ്പെടുത്തിയിട്ടില്ല.
തുടർച്ചയായുള്ള കഫീൻ ഉപയോഗം, കേന്ദ്ര നാഡീവ്യവസ്ഥയിൽ കൂടുതൽ അഡിനോസിൻ റിസപ്റ്ററുകൾ സൃഷ്ടിക്കുന്നതിലേക്ക് ശരീരത്തെ നയിക്കുന്നു. ഇത് രണ്ട് വിധത്തിൽ ശരീരത്തെ അഡിനോസിനോട് കൂടുതൽ സെൻസിറ്റീവ് ആക്കുന്നു. ഒന്നാമതായി ഇത് കഫീനോടുള്ള ശരീരത്തിൻ്റെ ടോളറൻസ് (ആവർത്തിച്ചുള്ള ഉപയോഗത്തിലൂടെ മരുന്നുകളോടും മറ്റുമുള്ള ശരീരത്തിൻ്റെ പ്രതികരണം കുറഞ്ഞു വരുന്ന അവസ്ഥ) വർദ്ധിപ്പിക്കുന്നതിലൂടെ കഫീന്റെ ഉത്തേജക ഫലങ്ങൾ കുറയ്ക്കുന്നു, അതുപോലെ ഇത് കഫീന്റെ വിത്ഡ്രോവൽ ലക്ഷണങ്ങളെ വർദ്ധിപ്പിക്കുന്നു. കഫീൻ ടോളറൻസ് വളരെ വേഗത്തിൽ വികസിക്കുന്നു. മൂന്ന് നേരം 400 മില്ലിഗ്രാം വീതം ഒരാഴ്ച ഉപയോഗിച്ചാൽ തന്നെ ഉറക്കത്തെ തടസ്സപ്പെടുത്തുന്ന തരത്തിലുള്ള കഫീൻ ടോളറൻസ് കാണാം. മൂന്ന് നേരം 300 മില്ലിഗ്രാം വീതം 18 ദിവസം തുടർച്ചയായി കഫീൻ ഉപയോഗിച്ചപ്പോൾ കംപ്ലീറ്റ് ടോളറൻസ് കാണപ്പെട്ടു.
പരാമർശങ്ങൾ
വർഗ്ഗം:കഫീൻ
പാസഡെന
പാസഡെന, അമേരിക്കൻ ഐക്യനാടുകളിൽ, കാലിഫോർണിയ സംസ്ഥാനത്ത് ലോസ് ആഞ്ചലസ് കൌണ്ടി യിൽ, ലോസ് ആഞ്ചലസ് നഗരകേന്ദ്രത്തിന് 10 മൈലുകൾ (16 കിലോമീറ്റർ) വടക്കുകിഴക്കായി സ്ഥിതിചെയ്യുന്ന ഒരു നഗരമാണ്.
2016 ലെ കണക്കുകൂട്ടൽ പ്രകാരം മൊത്തം ജനസംഖ്യ 142,059 ആയിരുന്ന പാസഡെന, നഗരത്തിലെ ഈ ജനസാന്ദ്രത കാരണമായി അമേരിക്കൻ ഐക്യനാടുകളിലെ 183 ആമത്തെ വലിയ പട്ടണമായി മാറി. ലോസ് ഏഞ്ചൽസ് കൗണ്ടിയിലെ ഒമ്പതാമത്തെ വലിയ നഗരമാണ് പാസഡെന. 1886 ജൂൺ 19 നാണ് പാസഡെന ഒരു നഗരമായി സംയോജിപ്പിക്കപ്പെട്ടത്. ലോസ് ആഞ്ചലസ് നഗരം സംയോജിപ്പിക്കപ്പെട്ടതിനു ശേഷമുള്ള (1850, ഏപ്രിൽ 4) ലോസ് ഏഞ്ചൽസ് കൗണ്ടിയിലെ ഏകീകരിക്കപ്പെട്ട ആദ്യ നഗരങ്ങളിലൊന്നാണിത്. സാൻ ഗബ്രിയേൽ താഴ്‍വരയിലെ പ്രാഥമിക സാംസ്കാരിക കേന്ദ്രങ്ങളിൽ ഒന്നുംകൂടിയാണ് പാസഡെന.
തദ്ദേശീയ സംസ്കാരവും കോളനിവൽക്കരണവും
പാസഡെനയ്ക്കും ചുറ്റുപാടുമുള്ള പ്രദേശങ്ങളിലേയും യഥാർത്ഥ നിവാസികൾ (ഒരു ചിപ്പേവ പദമായ ഇതിന്റെ അർത്ഥം "താഴ്വരയുടെ കിരീടം" എന്നാണ്) തദ്ദേശീയ അമേരിക്കൻ-ഇന്ത്യൻ വർഗ്ഗങ്ങളിലെ തോങ്വ നേഷന്റെ ശാഖയായ ഹാഹാമോങ്-ന ഗോത്രത്തിലെ അംഗങ്ങളായിരുന്നു. തോങ്വ ഭാഷ (ഉട്ടോ-ആസ്ടെക് ഭാഷാ സമൂഹം) സംസാരിച്ചിരുന്ന അവർ ആയിരക്കണക്കിന് വർഷങ്ങളായി ലോസ് ആഞ്ചലസ് തടത്തിൽ വസിച്ചിരുന്നു. തോങ്വ പാർപ്പിടകേന്ദ്രങ്ങൾ ഇന്നത്തെ പാസഡെന ഉൾപ്പെടുന്ന അരോയോ സെക്കോയിലുടനീളവും (ലോസ് ആഞ്ചലസ് കൌണ്ടി) തെക്കു ദിക്കിലേയ്ക്ക് ഈ പ്രദേശം ലോസ് ആഞ്ചലസ് നദിയിലേയ്ക്കും നഗരത്തിലെ മറ്റ് സ്വാഭാവിക ജലപാതകളിലേയ്ക്കും സംഗമിക്കുന്നിടത്തുമായി നിരനിരയായി നിലനിന്നിരുന്നു.
തദ്ദേശീയ ജനത ജീവിച്ചിരുന്നത് മേഞ്ഞുകെട്ടിയ കുംഭരൂപത്തിലുള്ള ചെറുവീടുകളിലായിരുന്നു. ഓക്‌ വൃക്ഷത്തിന്റെ കായ്‌, വിത്തുകൾ, ഔഷധസസ്യങ്ങൾ,  വേട്ടയിറച്ചി, മറ്റു ചെറു ജീവികൾ എന്നിവ അവർ ഭക്ഷണത്തിനായി ഉപയോഗിച്ചിരുന്നു. തീരദേശ തോങ്വ ജനങ്ങളുമായി അവർ കടൽ മത്സ്യങ്ങളുടെ വിപണനം നടത്തിയിരുന്നു. അവർ കാറ്റിലീന ദ്വീപിൽനിന്നുള്ള മാക്കല്ലുകളുപയോഗിച്ച് (സോപ്പുകല്ല്) പാചക പാത്രങ്ങൾ ഉണ്ടാക്കിയിരുന്നു. പാസഡെനയിൽ ഇപ്പോഴും നിലനിൽക്കുന്ന ഏറ്റവും പഴയ ഗതാഗതമാർഗ്ഗം പഴയ തോങ്വ കാൽനടപ്പാതയാണ്. ഇത് ഗബ്രിയേലിയോ ട്രെയിൽ എന്നും അറിയപ്പെടുന്നു. റോസ് ബൌളിനും അരോയോ സെക്കോയ്ക്കും പടിഞ്ഞാറുഭാഗത്തുകൂടി കടന്നുപോകുന്ന ഇത് ജറ്റ് പ്രൊപൽഷൻ ലബോറട്ടറിയും കടന്ന് സാൻ ഗബ്രിയൽ മലനിരകളിലൂടെ കടന്നുപോകുന്നു. ആയിരക്കണക്കിനു വർഷങ്ങളായി ഈ കാലടിപ്പാത തുടർച്ചയായി ഉപയോഗത്തിലുണ്ടായിരുന്നു. ഇപ്പോൾ സാൽവിയ കാന്യോൺ എന്ന പേരിൽ അറിയപ്പെടുന്ന കാലടിപ്പാതയുടെ ഒരു ഭുജം ഇപ്പോഴും ഉപയോഗത്തിലുണ്ട്. സ്പെയിൻ ലോസ് ആഞ്ചലസ് തടം കീഴടക്കി ആധിപത്യം സ്ഥാപിച്ചപ്പോൾ അവർ സൻ ഗബ്രിയൽ മിഷൻ സ്ഥാപിക്കുകയും നാടൻ തോങ്വ ജനങ്ങളെ മിഷന്റെ പേരുമായി ബന്ധമുള്ള “ഗബ്രിയേലിനോ ഇന്ത്യൻസ്” എന്നു പുനർനാമകരണം ചെയ്തു വിളിക്കുകയും ചെയ്തു. ഇന്ന്, തോങ്വകളുടെ നിരവധി ബാന്റുകൾ ലോസ് ഏഞ്ചൽസ് പ്രദേശത്ത് വസിക്കുന്നു.
ആദ്യകാല വികസനം
റോഞ്ചോ ഡെൽ റിൻകോൺ ഡി സാൻ പാസ്ക്വൽ എന്ന പേരിലറിയപ്പെട്ടിരുന്ന യഥാർത്ഥ മെക്സിക്കൻ ഭൂധനസഹായ പ്രദേശത്തിന്റെ ഭാഗമായിരുന്നു പാസഡെന. മിഷൻ സാൻ ഗബ്രിയേൽ ആർക്കാഞ്ചലിലെ യൂളാലിയ പെരെസ് ഡി ഗ്വില്ലെൻ മാറിനെ എന്നയാൾക്ക് ഈ പ്രദേശം പ്രമാണം ചെയ്തുകൊടുത്തത് ഒരു ഈസ്റ്റർ ഞായറാഴ്ചയായിരുന്നതിനാലാണ് ഭൂഗ്രാന്റിനു ഈ പേരു ലഭിച്ചത്. ഇന്നത്തെ പാസഡെന, അൾട്ടാഡെ, തെക്കൻ പസാഡെന എന്നീ സമൂഹങ്ങളിലെ ഭൂമികളും പഴയ റാഞ്ചോയിൽ ഉൾപ്പെട്ടിരുന്നു.
1848-ൽ കാലിഫോർണിയ യു.എസ്. അധീനത്തിലാക്കുന്നതിനു മുമ്പ്, അവസാനത്തെ മെക്സിക്കൻ ഭൂവുടമ മാന്വേൽ ഗാർഫിയാസ് ആയിരുന്നു. 1850 ൽ സംസ്ഥാനപദവി നേടുമ്പോൾ അയാൾ ഭൂമിയുടെ ഉടമസ്ഥാവകാശം തന്റെ പേരിൽ നിലനിറുത്തി. ഈ പ്രദേശത്തെത്തിയ ആദ്യ ഇംഗ്ലീഷ് കുടിയേറ്റക്കാരനും ഫ്രെഡ് ഈ്റ്റണിന്റെ പിതാവുമായിരുന്ന ഡോ. ബെഞ്ചമിന് ഈറ്റണും ഡോക്ടർ എസ്. ഗ്രിഫിനുമായി ഗാർഫിയാസ് ഭൂമിയുടെ ഭാഗങ്ങൾ വിറ്റഴിച്ചു. ഈ ഭൂമിയുടെ ഭൂരിഭാഗവും സ്വന്തമാക്കിയ ബെഞ്ചമിന് വിൽസൺ എന്നയാൾ സമീപ പ്രദേശത്ത് അയാളുടെ ലേക്ക് വൈൻയാർഡ് സ്ഥാപിച്ചു. പ്രാദേശിക ഇന്ത്യക്കാരുടെയിടയിൽ ഡോൺ ബെനിറ്റോ എന്നറിയപ്പെട്ടുന്ന വിൽസൺ റാഞ്ചോ ജുറുപ്പയുടേയും (കാലിഫോർണിയയിലെ റിവർസൈഡ് പട്ടണം) അധിപനായിരുന്നു എന്നതു കൂടാതെ ലോസ് ആഞ്ചലിലെ മേയറുമായിരുന്നു. റാഞ്ചോ ജുരൂപ്പ (കാലിഫോർണിയയിലെ റിവർസൈഡ്), ലോസ് ഏഞ്ജലസ് മേയറായിരുന്നു. WWII ജനറൽ ജോർജ് എസ്. പാറ്റൺ, ജൂനിയറിന്റെ പിതാമഹനും മൌണ്ട് വിൽസന്റെ പേരിനു കാരണഭൂതനുമായിരുന്നു അദ്ദേഹം.
1873 ൽ ഇന്ത്യാനയിൽനിന്ന് ഡോ. ഡാനിയേൽ എം. ബെറി, വിൽസണെ സന്ദർശിച്ചു. തന്റെ അസുഖബാധിതരായ മാതാപിതാക്കൾക്ക് മിതമായ കാലാവസ്ഥയിൽ താമസിക്കുവാൻ  രാജ്യത്ത് ഒരു സ്ഥലം അന്വേഷിച്ചുകൊണ്ടിരിക്കുകയായിരുന്നു അദ്ദേഹം. ഈ കുടുംബത്തിലെ പലരും ശ്വാസകോശ സംബന്ധമായ അസുഖങ്ങൾ മൂലം ബുദ്ധിമുട്ടിയിരുന്നു. ഒരു കാസരോഗിയായിരുന്ന ബെറി തന്റെ റാഞ്ചോ സാൻ പാസ്ക്വലിലെ മൂന്നു രാത്രികളിലെ ഉറക്കം അത്യുത്തമമായിരുന്നുവെന്ന് അവകാശപ്പെട്ടു. വിൽസൺ മുന്തിരി വളർത്തിക്കൊണ്ടിരുന്ന ഈ പ്രദേശത്തിന് ബെറി “മസ്ക്യാറ്റ്” എന്ന രഹസ്യ നാമം കൊടുത്തു.
സാൻ പാസ്കുവിലേക്ക് ഒരു ജനങ്ങളെ ആകർഷിക്കുന്നതിനു ഒരു കമ്പനി രൂപീകരിക്കുവാനായി ബറി ഫണ്ട് ശേഖരിക്കുകയും ‘സതേൺ കാലിഫോർണിയ ഓറഞ്ച് ആൻഡ് സിട്രസ് ഗ്രോവേർസ് അസോസിയേഷൻ രൂപീകരിക്കുകയും അതിലൂടെ ഓഹരി വിൽക്കുകയും ചെയ്തു. പുതുതായെത്തിവർ അരോയോ സെക്കോയിലുടനീളം ഭൂമിയുടെ വലിയൊരു ഭാഗം വാങ്ങാൻ കഴിവുള്ളവരായിരുന്നു. 1874 ജനുവരി 31 ന് അവർ ഇന്ത്യാനാ കോളനി സംഘടിപ്പിച്ചു. ശുഭസൂചകമെന്ന നിലയിൽ, വിൽസൺ അക്കാലത്ത് ഉപയോഗ ശൂന്യമായ 2,000 ഏക്കർ (8 ചതുരശ്ര കിലോമീറ്റർ മലമ്പ്രദേശം ഇതോട് കൂട്ടിച്ചേർത്തു. ഇതിന്റെ ഒരു ഭാഗം പിൽക്കാലത്ത് അൾട്ടാഡെന എന്ന പട്ടണമായി മാറി. കേണൽ ജാബെസ് ബാൻബറി എന്നയാൾ തെക്കൻ ഓറഞ്ച് ഗ്രോവ് അവന്യൂവിൽ ആദ്യത്തെ സ്കൂൾ തുറന്നു. ബാൻബറിയുടെ ഇരട്ട പെൺമക്കളായ ജെന്നി, ജെസ്സി എന്നിവർ ഓറഞ്ച് ഗ്രോവിലുള്ള പസഡെനയിലെ ആദ്യ വിദ്യാലയത്തിൽ പഠിച്ച ആദ്യത്തെ വിദ്യാർഥിനികളായി മാറി.
അക്കാലത്ത് ഇന്ത്യാനാ കോളനി,  അറോറ സെക്കോക്കും ഫെയർ ഓക്സ് അവന്യൂവിനും ഇടയിലുള്ള ഒരു ഇടുങ്ങിയ ഭൂപ്രദേശമായിരുന്നു. തെരുവിലെ മറുവശത്ത് വിൽസന്റെ ലേക്ക് വൈൻയാർഡ് ഡെവലപ്മെന്റ് ഭൂമി ആയിരുന്നു. ഒരു ദശാബ്ദത്തോളമുള്ള ഇരുവശത്തേയും സമാന്തര വികസനത്തിന്റെ ഫലമായി ഈ രണ്ട് കുടിയേറ്റ കേന്ദ്രങ്ങളും പസഡെന നഗരത്തിൽ ക്രമേണ ലയിച്ചുചേർന്നു.
പാസഡെന ഒരു റിസോർട്ട് നഗരം
പാസഡെനയിൽ സ്ഥാപിക്കപ്പെടുന്ന മികച്ച ഹോട്ടലുകളിൽ ആദ്യത്തേത് 1886 ൽ ബേക്കൺ ഹില്ലിനു മുകളിൽ സ്ഥാപിതമായ റേയ്മണ്ട് ആണ്. നിർമ്മാണം പൂർത്തിയായശേഷം ഇത് റെയ്മണ്ട് ഹിൽ എന്ന് പുനർനാമകരണം ചെയ്യപ്പെട്ടു. 1887 ൽ രണ്ടാമത്തെ ജില്ല തുറക്കുന്ന സമയത്ത്, നഗരകേന്ദ്രത്തിലെ സന്താ ഫെ ഡിപ്പോട്ടിൽ അച്ചിസൺ, ടോപെക്ക ആന്റ് സന്താ ഫേ റെയിൽവേ അതിന്റെ സേവനം നിർവ്വഹിച്ചിരുന്നു
1895 ലെ ഈസ്റ്റർ പ്രഭാതത്തിലുണ്ടായി തീപ്പിടുത്തത്തിൽ 200 മുറികളുണ്ടായിരുന്ന ആദ്യകാല മൻസാർഡ് വിക്ടോറിയൻ ഫെസിലിറ്റി കത്തിയമർന്നു. 1903 ൽ ഇതു പുനർനിർമ്മിക്കുകയും മഹാ മാന്ദ്യകാലത്ത് പാർപ്പിട വികസനത്തിനു വഴിതെളിക്കുവാനായി നിലംപരിശാക്കുകയും ചെയ്തു. 1900-കളുടെ തുടക്കത്തിൽ നിലനിന്നിരുന്ന മേരിലാൻഡ് ഹോട്ടൽ 1934 ൽ പൊളിച്ചുകളഞ്ഞു. ലോകപ്രശസ്ത മലയോര റെയിൽവേയായ മൗണ്ട് ലോവേ റെയിൽവേയും അനുബന്ധ മലയോര ഹോട്ടലുകളും നാലു വർഷത്തിനു ശേഷം അഗ്നിബാധമൂലമുണ്ടായ കേടുപാടുകളാൽ  പ്രവർത്തനം നിർത്തിവച്ചിരുന്നു. ഗ്രീൻ ഹോട്ടൽ (1926 മുതൽ സഹകരണ സ്ഥാപനം), വിസ്ത ഡെൽ അരോയോ (ഇന്ന് ഒരു ഫെഡറൽ കോടതിയായി ഉപയോഗിക്കുന്നു), 80 വടക്കൻ യൂക്ലിഡ് അവന്യൂവിലെ മേരിലാൻഡ്  ടവർ (1953 മുതൽ സഹകരണ സ്ഥാപനം) എന്നിങ്ങനെ മൂന്ന് എടുപ്പുകൾ കാലത്തെ അതിജീവിച്ചു നിലനിൽക്കുന്നു.
അവലംബം
വർഗ്ഗം:കാലിഫോർണിയയിലെ നഗരങ്ങൾ
വിദുലകു മ്രൊക്കെദ
ത്യാഗരാജസ്വാമികൾ മായാമാളവഗൗളരാഗത്തിൽ ചിട്ടപ്പെടുത്തിയ ഒരു കൃതിയാണ് വിദുലകു മ്രൊക്കെദ
പുറത്തേക്കുള്ള കണ്ണികൾ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ വർഗ്ഗം:മായാമാളവഗൗള രാഗത്തിൽ ചിട്ടപ്പെടുത്തിയ കൃതികൾ
നിസ്സാർ
ഒരു മലയാളചലച്ചിത്ര സംവിധായകൻ ആണ് നിസ്സാർ.
പുറത്തേക്കുള്ള കണ്ണികൾ
വർഗ്ഗം:മലയാളചലച്ചിത്രസംവിധായകർ
പവർ ലൈൻ കമ്മ്യൂണിക്കേഷൻ
ഉപഭോക്താക്കൾക്ക് പ്രത്യാവർത്തിധാരാ വൈദ്യുതി ലഭ്യമാക്കുന്ന കമ്പികളിലൂടെ തന്നെ ഡാറ്റാ കൈമാറ്റവും സാധ്യമാക്കുന്ന സാങ്കേതിക വിദ്യയാണ് പവർ ലൈൻ കമ്മ്യൂണിക്കേഷൻ. പവർ ലൈൻ ഡിജിറ്റൽ സബ്സ്ക്രൈബെർ ലൈൻ എന്നും ഇത് അറിയപ്പെടുന്നു. ഒരു കെട്ടിടത്തിനകത്തൊതുങ്ങുന്ന വാർത്താവിനിമയാവശ്യങ്ങൾക്കായി ഈ സാങ്കേതിക വിദ്യ ധാരാളമായി ഉപയോഗിച്ച് വരുന്നു. സാധാരണ വൈദ്യുതി ട്രാൻസ്ഫോർമറുകൾ വാർത്താ വിനിമയം മുന്നിൽക്കണ്ട് സൃഷ്ടിക്കാത്തവയായതിനാൽ ഇവയുടെ പരിധിയെ പരിമിതപ്പെടുത്തുന്നു.
ബ്രോഡ്‌ബാൻഡ് ഓവർ പവർ ലൈനുകൾ (BPL) എന്ന് വിളിക്കപ്പെടുന്ന ഹോം ഓട്ടോമേഷൻ മുതൽ ഇന്റർനെറ്റ് ആക്‌സസ് വരെയുള്ള വിവിധ ആപ്ലിക്കേഷനുകൾക്കായി പവർ-ലൈൻ ആശയവിനിമയ സാങ്കേതികവിദ്യകളുടെ വിപുലമായ ശ്രേണി ആവശ്യമാണ്. മിക്ക പി‌എൽ‌സി സാങ്കേതികവിദ്യകളും സ്വയം ഒരു തരം വയറുകളിലേക്ക് പരിമിതപ്പെടുത്തുന്നു (ഒറ്റ കെട്ടിടത്തിനുള്ളിലെ വയറിംഗ് പോലുള്ളവ), എന്നാൽ ചിലത് രണ്ട് ലെവലുകൾക്കിടയിൽ കടന്നുപോകാൻ കഴിയും (ഉദാഹരണത്തിന്, വിതരണ ശൃംഖലയും പ്രമിസസ്സ് വയറിംഗും). സാധാരണയായി ട്രാൻസ്ഫോർമറുകൾ സിഗ്നൽ പ്രചരിപ്പിക്കുന്നത് തടയുന്നു, ഇതിന് വളരെ വലിയ നെറ്റ്‌വർക്കുകൾ രൂപീകരിക്കുന്നതിന് ഒന്നിലധികം സാങ്കേതികവിദ്യകൾ ആവശ്യമാണ്. വ്യത്യസ്ത സാഹചര്യങ്ങളിൽ വിവിധ ഡാറ്റ നിരക്കുകളും ആവൃത്തികളും ഉപയോഗിക്കുന്നു.
അവലംബം
വർഗ്ഗം:കമ്പ്യൂട്ടർ ശൃംഖലകൾ
മുണ്ടത്തോട്
കാസറഗോഡ് ജില്ലയിലെ ഹൊസ്ദുർഗ് താലൂക്കിലെ കാഞ്ഞങ്ങാട് നഗരസഭയിലെ ഒരു സ്ഥലമാണ് മുണ്ടത്തോട്. കാഞ്ഞങ്ങാട് നഗരസഭയിലെ പാട്ടക്കൽ മുറിയാനാവി വാർഡ് ഉൾപ്പെടുന്ന സ്ഥലം. നഗര കേന്ദ്രമായ കാഞ്ഞങ്ങാട് നിന്നും അഞ്ചു കിലോമീറ്ററോളം തെക്ക് പടിഞ്ഞാർ ആയാണ് സ്ഥിതി ചെയ്യുന്നത് അതുകൊണ്ട് തന്നെ കടൽ തീരത്തിലേക്ക് ഇവിടെ നിന്നും അരകിലോമീറ്റര് വ്യത്യാസമേയുള്ളൂ. കല്ലുരാവി ബീച്ച് മുണ്ടത്തോട് എന്നാണ് സാദാരണ അറിയപെടുന്നത് ഹിന്ദുവും  മുസ്‌ലിമും  മത മൈത്രി യോടെ ജീവിക്കുന്ന ഒരു പ്രദേശമാണിത് അതിനാൽ തന്നെ നാടിൻറെ മുഖ്യ ആകർഷണവും പള്ളിയും അമ്പലവുമാണ്.പാട്ടക്കൽ മുറിയാനാവി വാർഡുകളെ വേർതിരിക്കുന്ന റോഡ് മധ്യഭാഗത്തു കൂടി കടന്നുപോകുന്നു.
വടക്ക് ഭാഗത്തു കൂടി ഒഴുകുന്ന തോടും അതിനു ചുറ്റുമുണ്ടാരുന്ന മുണ്ട ചെടികളുമാണ് നാടിന് ഈ പേര് സമ്മാനിച്ചത്. മധ്യഭാഗത്തായി അൽ നൂർ മസ്ജിദും പടിഞ്ഞാറു ഭാഗത്തായി ശ്രീ കടപ്പുറത്ത് ഭഗവതി ക്ഷേത്രവും നിലകൊള്ളുന്നു. കലാ കായിക രംഗത്ത് എന്നും മുൻപന്തിയിലാണ് ഇവിടുത്തുകാർ ഇതിൽ ക്രിക്കറ്റും ഫുട്ബോളുമാണ് പ്രധാനമായും. സമീപ പ്രദേശത്ത് ഫ്ലഡ് ലൈറ്റ് മത്സരങ്ങൾക്ക് തുടക്കം കുറിച്ചത് എവിടെ നിന്നാണ്, പൂഴി പ്രദേശമായതിനാൽ ഷൂസ് ഉപയോഗിക്കാത്ത കളിയാണ് പ്രചാരത്തിലുള്ളത്. മികച്ച പ്രോത്സാഹനവും കളി സ്ഥലത്തിൻ്റെ ലഭ്യത കുറവുമാണ് ഇവിടുത്തുകാരെ തളർത്തുന്നത്. കൃഷി കഴിഞ്ഞുള്ള വയലാണ് മൈതാനമായി ഉപയോഗിക്കുന്നത്. അതുകൊണ്ടു തന്നെ എല്ലാ സമയത്തും ഇ വിടുത്തുകാർക്കു കളിക്കാൻ മൈതാനം ലഭിക്കില്ല. പ്രദേശത്തെ പ്രധാന മൈതാനവും ഇവിടെയാണ് സ്ഥിതിചെയ്യുന്നത് കലാപ്രതിഭകൾക്കു എന്നും പ്രോത്സാഹനമായി ഗ്രീൻ സ്റ്റാർ ക്ലബ്ബും ഇവിടെ ഉണ്ട്.
കൃഷിയും മത്സ്യബന്ധനവുമായിരുന്നു ഇവിടുത്തെ മുന്കാമികളുടെ(2000) മുഖ്യ തൊഴിൽ. രാവിലെ ജോലിക്കു പോകുന്നവരുടെ സ്ഥിരം ഒത്തുചേരൽ കേന്ദ്രമായിരുന്നു നാരായണേട്ടൻറെ ചായ കട ഇന്നും നമുക്ക് ഇവിടെ കാണാം ഇളയപ്പൻ നാരായണേട്ടന്റെ ചായ കടയെന്നാണ് ഇന്നും ആതിനെ അറിയപ്പെടുന്നത് പൂഴി മണ്ണാണ് ഇവിടെ സാദാരണയായി കണ്ടു വരുന്നത് നെൽ കൃഷി ഇറക്കിയ പാടാത്ത് വെള്ളരിയും മധുരക്കിഴങ്ങും പച്ചക്കറികളും കൃഷി ചെയ്‌തുവരുന്നു രണ്ടടി കുഴിച്ചാൽ  വെള്ളം കിട്ടും. അതിനാൽ തന്നെ വേനൽ കാലത്തും വെള്ളം ശുദ്ധമായ ലഭിക്കും.
പൂമ്പാറ്റ (ദ്വൈവാരിക)
മലയാള ബാലസാഹിത്യശാഖയ്ക്ക് മികച്ച സംഭാവനകളും വ്യാപകമായ ഉത്തേജനവും നല്കിയ കുട്ടികൾക്കായുള്ള ഒരു ആനുകാലിക പ്രസിദ്ധീകരണമായിരുന്നു പൂമ്പാറ്റ. ഇത് ആദ്യം ബ്ലാക്ക് ആൻഡ്‌ വൈറ്റ് മാസിക ആയിരുന്നു. 1964-ൽ  പ്രസിദ്ധീകരണമാരംഭിച്ച ഇതിന്റെ സ്ഥാപകൻ സാഹിത്യകാരനും വിവർത്തകനും ആയ പി.ഏ.വാര്യർ (പി. അച്യുതവാര്യർ) ആയിരുന്നു. പിന്നീട് ഇതിന്റെ പ്രസിദ്ധീകരണം കൊച്ചിയിലെ പൈ & കമ്പനി ഏറ്റെടുത്തപ്പോഴാണ് ഇതിന് ഏറ്റവും വ്യാപകമമായ പ്രചാരം ഉണ്ടായത്; ആ സമയത്ത് ഇതിന്റെ പത്രാധിപത്യം വഹിച്ചത് എൻ.എം. മോഹനൻ (ചുമതലാകാലം: 1978-82) ആർ. ഗോപാലകൃഷ്ണൻ (ചുമതലകാലം: 1982-1986) എിവരാണ്. അക്കാലത്ത് ഇത് ഇന്ത്യയിലെ തന്നെ ഏറ്റവും പ്രചാരമുള്ള ബാലപ്രസിദ്ധീകരണമെന്ന നിലയിലേയ്ക്കുയർന്നിരുന്നു. കപീഷ്, കിഷ്കു, പൂമ്പാറ്റ രാജകുമാരി, പങ്കതന്ത്രം എന്നീ ചിത്രകഥകൾ പൂമ്പാറ്റയിൽ പ്രസിദ്ധീകരിച്ചു വന്നു. 1996 കളുടെ അന്ത്യത്തോടെ ആദ്യഘട്ട പ്രസിദ്ധീകരണം നിലച്ചു.
അനന്ത് പൈ ആയിരുന്നു ഇതിന്റെ പ്രസാധകൻ. അനന്ത പൈക്ക് പൂമ്പാറ്റയിൽ അവകാശം ഒന്നും ഇല്ലായിരുന്നു. കപിഷിന്റെ കഥ എഴുതിയെന്നു മാത്രം. ഇതു വരച്ചത് മലയാളിയായ ഇരിങ്ങാലക്കുടയിലുള്ള മോഹൻദാസ് ആയിരുന്നു.
സിപ്പി പള്ളിപ്പുറം, ഡോ. സെബാസ്റ്റ്യൻ പോൾ , വിക്ടർ ലീനുസ്, അനന്ത പൈ തുടങ്ങിയവർ ആയിരുന്നു അന്നത്തെ പൂമ്പാറ്റയുടെ കരുത്ത്. ചിത്ര കഥകൾക്ക് കൂടുതൽ പ്രാധാന്യം നല്കി. പുതുമയുള്ള ലേഖനങ്ങൾ ലളിതമായി അവതരിപ്പിച്ചു. കഥകൾക്കും പുതുമ കൊണ്ടുവന്നു. ശാസ്ത്ര ലേഖനങ്ങൾ പോലും വളരെ രസകരമായി അവതരിപ്പിക്കുന്നതിൽ മോഹൻ വിജയിച്ചു. പൈകോ യിൽ നല്ല ലൈബ്രറി ഉണ്ടായിരുന്നത് കൊണ്ട് നല്ല ഉള്ളടക്കം പൂമ്പാറ്റയുടെ മുഖമുദ്രയായി. ഇംഗ്ലീഷിലും ഹിന്ദിയിലും പ്രസിദ്ധീകരിച്ചിരുന്ന കപിഷ് മലയാളത്തിൽ ആദ്യം വന്നത് പൂമ്പാറ്റയിൽ ആയിരുന്നു. ഇതു കുട്ടികളുടെ ഹരമായി മാറി. മോഹനൻ പോയപ്പോൾ ചന്ദ്രൻ ചൂലിശ്ശേരിയെ ബാലരമയിലേക്ക് കൊണ്ടുപോയി. പൂമ്പാറ്റയുടെ പല കഥകളും പേര് മാറി അതേപടി ബാലരമയിൽ വന്നു. കലുലു അത്തരത്തിൽ ഒന്നായിരുന്നു. നേരത്തെ ബ്രേർ റാബിറ്റ് എന്ന ഇംഗ്ലീഷ് മുയൽ കഥ  പി . എ വാരിയർ പൂമ്പാറ്റയിൽ കൊടുത്തിരുന്നു. മുയലിന്റെ കഥ എന്നായിരുന്നു പേര്. ഇതു പിന്നീട് മോഹൻ കലുലുവാക്കി. കലുലു പിന്നീടു പോപ്പി ആയി. അതുപോലെ പൈകോ പൂമ്പാറ്റ പ്രസാധനം അവസാനിപ്പിച്ചപ്പോൾ  കപീഷ് ബാലരമയിലേക്ക് മാറി.
തുടക്കവും ആദ്യകാലവും
മാധ്യമപ്രവർത്തകനും സാഹിത്യകാരനും പരിഭാഷകനുമായ പി.ഏ. വാര്യർ ആകാശവാണിയിൽ നിന്ന് മൂന്നുവർഷത്തെ കരാർ ജോലി അവസാനിപ്പിച്ച് 1964-ൽ സ്വതന്ത്രനായപ്പോൾ ഉണ്ടായ ആശയമാണ് 'പൂമ്പാറ്റ'യുടെ തുടക്കം. ഇന്ത്യൻ കമ്മ്യൂണിസ്റ്റ് പാർട്ടി യുടെ സഹയാത്രികനായ അദ്ദേഹത്തിന് വിപുലമായ സുഹൃത് വലയം ഉണ്ടായിരുന്നു. 'പൂമ്പാറ്റ' മാസികയായി പ്രസിദ്ധീകരിക്കാനാരംഭിച്ചതിനോടൊപ്പം അദ്ദേഹം അതിന്റെ അച്ചടിക്കായി അതെ പേരിൽ ഒരു അച്ചടിശാലയും ആരംഭിച്ചു. 1/8 ഡിമൈ സൈസ്സായിരുന്നു പൂമ്പാറ്റയുടെ തുടക്കം മുതൽ. ആദ്യകാല പൂമ്പാറ്റയിൽ പ്രമുഖരായ ബാലസാഹിത്യകാരന്മാരെ അണിനിരത്തുവാൻ കഴിഞ്ഞു; വിശ്വസാഹിത്യവുമായി ഉറ്റപരിചയം നേടിയിരുന്ന പി.ഏ. വാര്യർ അവയിൽ പലതും മലയാളത്തിലാക്കി പ്രസിദ്ധീകരിച്ചു. 'മുയലിന്റെ കൗശലം', 'ജെനിങ്ങ്‌സ് കഥകൾ' തുടങ്ങിയ വളരെ പ്രസിദ്ധി നേടിയ പ്രതിമാസ തുടർക്കഥാപംക്തികളായിരുന്നു. 'ബ്രേയർ റാബിറ്റ്' കഥകൾ ആയിരുന്നു 'മുയലിന്റെ കൗശല' മായി അവതരിപ്പിച്ചിരുന്നത്. അന്തോണി ബുക്ക്‌റിഡ്ജിന്റെ 'ജെന്നിങ്ങ്‌സ്' എന്ന കഥാപാത്രത്തെ അടിസ്ഥാനമാക്കിയുള്ള കഥകളുടെ പരിഭാഷകളായിരുന്നു 'ജെന്നിങ്ങ്‌സ് കഥകൾ'. 'അമ്മാവൻ വിളിക്കുന്നു' എന്ന ശീർഷകത്തിലുള്ള പത്രാധിപക്കുറിപ്പുകളും 'കൂട്ടുകാരും അമ്മാവനും' എന്ന ചോദ്യോത്തരപംക്തിയും വായനക്കാരുമായുള്ള സമ്പർക്കത്തിന് വഴിയൊരുക്കി. പി.നരേന്ദ്രനാഥിന്റെ 'പങ്ങുണ്ണി' തുടങ്ങിയ നോവലുകളും പൂമ്പാറ്റയിൽ ഖണ്ഡശഃ പ്രസിദ്ധീകരിച്ചിരുന്നു.
'ലറ്റർപ്രസ്സ്' അച്ചടിയുടെ പരിമിതികൾക്കുള്ളിൽ നിന്ന് ചിത്രങ്ങൾ ചേർക്കുന്നതിൽ പി.ഏ.വാര്യർ ശ്രദ്ധിച്ചിരുന്നു. 'മുയലിന്റെ കൗശല'ത്തിൽ ഇംഗ്ലീഷ് 'ബ്രേയർ റാബിറ്റ്' പുസ്തകങ്ങളിൽ കണ്ടുവരുന്നവിധമുള്ള 'അനിമെറ്റഡ്' ചിത്രങ്ങൾതന്നെയായിരുന്നു, മറ്റുള്ളവ അന്നത്തെ മാസികാ ചിത്രണരീതിയിലുള്ള രേഖാചിത്രങ്ങളും. മാധവൻനായരെപ്പോലുള്ള പ്രസിദ്ധന്മാരും ഇതിൽ വരച്ചിരുന്നു. മുരളി (എം.പി. മുരളീധരൻ) ഒരു മുഖ്യചിത്രകാരനായിരുന്നു; ബീംജി, പനയ്ക്കൽ എന്നീ ഒപ്പുകളൊടെയും ചിത്രങ്ങൾ പ്രത്യക്ഷപ്പെട്ടിരുന്നു. സോമനാഥിന്റെ കാർട്ടൂണുകളല്ലാതെ ചിത്രകഥകൾ ഒന്നുമുണ്ടായിരുന്നില്ല.
പലവർഷങ്ങളിലും മദ്ധ്യവേനൽക്കാലത്ത് കൂടുതൽ പേജുകളോടെ വലിയ സൈസ്സിൽ (1/4 ഡിമെ) വിശേഷാപ്രതികൾ പ്രസിദ്ധീകരിക്കുവാൻ വാര്യർ ശ്രദ്ധിച്ചിരുന്നു. കൂടുതൽ പരസ്യങ്ങൾ സമ്പാദിച്ച് 'നഷ്ടം' കുറെയൊക്കെ പരിഹരിക്കുക എന്ന ലക്ഷ്യമായിരുന്നിരിക്കാം ഇതിന്റെ പിറകിൽ. 1968-ൽ ജനുവരിയിലും 1969-71 വർഷങ്ങളിൽ മേയ് മാസത്തിലുമാണ് വിശേഷാൽ പ്രതികൾ ഇറക്കിയത്.
പ്രസ്സ് നടത്തിപ്പിന്റെ സാമ്പത്തികമായ ദുർഭാരം 'പൂമ്പാറ്റ' പ്രസിദ്ധീകരണരംഗത്ത് വേണ്ടത്ര ശ്രദ്ധിക്കുവാൻ വാര്യർക്ക് അവസരം നല്കിയില്ല. പ്രസ്സ് സ്ഥാപിക്കാനെടുത്ത കടങ്ങളുടെ ഭാരവും പ്രസ്സിലെ പണിമുടക്ക് സമരവും കൂടി അദ്ദേഹത്തെ തളർത്തി. 1973 മാർച്ച് ലക്കത്തോടെ പി.ഏ. വാര്യർ 'പൂമ്പാറ്റ' പ്രസിദ്ധീകരണം നിർത്തി.
സിൻഡിക്കേറ്റഡ് കോമിക്‌സ് സ്ട്രിപ്‌സ്
പലതരത്തിലുള്ള ചിത്രകഥകൾ, കാർട്ടൂൺ പരമ്പരകൾ തയ്യാറാക്കി വിവിധ ഭാഷകളിലുള്ള പ്രസിദ്ധീകരണ സ്ഥാപനങ്ങൾക്ക് നല്കുന്ന സ്ഥാപനങ്ങൾ പാശ്ചാത്യരാജ്യങ്ങളിൽ ധാരാളമായി ഉണ്ടായിരുന്നു. ഫാന്റം, മാൻഡ്രേക്ക്, സ്‌പൈഡർ മാൻ തുടങ്ങിയ സാഹസിക കഥകളുടെ ക്രോമിക്‌സ് സ്ട്രിപ്പുകൾ ധാരാളമായി മലയാളത്തിലുള്ള ആനുകാലികങ്ങളിലും വരാറുണ്ട്. കുട്ടികൾക്ക് വിനോദവും വിജ്ഞാനവും പകരുന്ന ഭാരതീയ ഉള്ളടക്കമുള്ള കോമിക്‌സ് സ്ട്രിപ്പുകൾ തയ്യാറാക്കി വിവിധ ഭാഷാ പ്രസിദ്ധീകരണങ്ങൾക്ക് നല്കുന്ന (സിൻഡിക്കേറ്റ് ചെയ്യുന്ന) സ്ഥാപനങ്ങൾ ബോംബെ (ഇന്നത്തെ മുംബൈ)യിൽ ഉണ്ടായി. ഇത്തരത്തിലുള്ള ഇന്ത്യയിലെ ആദ്യ സ്ഥാപനമായിരുന്നു 'രംഗ രേഖ ഫീച്ചർ സിൻഡിക്കേറ്റ്' (സ്ഥാപിതം: 1970) പ്രശസ്ത ബാലസാഹിത്യകാരനും എഡിറ്ററുമായ 'അനന്ത് പൈ' ആയിരുന്നു ഇതിന്റെ ഉടമ. (1924- 2011) മണിപ്പാലിനടുത്തുള്ള കാർക്കലയിൽ ജനനം; 15-ാം വയസ്സു മുതൽ മുംബൈയിൽ, 'രംഗ രേഖ' തയ്യാറാക്കിയിരുന്ന 'കപീഷ്' എന്ന കോമിക്‌സ് സ്ട്രിപ്പിന്റെ മലയാള പ്രസിദ്ധീകരണ അവകാശം പൈകോ 'പൂമ്പാറ്റ' നേടിയിരുന്നു. യഥാർത്ഥത്തിൽ അനന്ത് പൈ 'ടൈംസ് ഓഫ് ഇന്ത്യ'യിൽ ജോലിചെയ്യുന്ന കാലത്ത് പൈകോ ഉടമയായ എസ്.വി. പൈയുമായി ഉണ്ടായ സൗഹൃദമാണ് 'പൂമ്പാറ്റ' പ്രസിദ്ധീകരണത്തിന് 'പൈകോ'യെ പ്രചോദിപ്പിച്ച ഒരു കാര്യം. ('കപീഷി'ന്റെ ഇംഗ്ലീഷ് പ്രസിദ്ധീകരണഅവകാശം നല്കിയിരുന്നത് കാർട്ടൂണിസ്റ്റ് ശങ്കർ സ്ഥാപിച്ച 'ചിൽഡ്രൻസ് വേൾഡി'നായിരുന്നു; അക്കാലത്തെ അതിന്റെ പത്രാധിപർ, ദേശാഭിമാനി രാമകൃഷ്ണപിള്ളയുടെ പൗത്രൻ രാമകൃഷ്ണൻ ആയിരുന്നു.) കപീഷിന്റെ ചിത്രരചന നിർവഹിച്ചിരുന്നത് ഇരിങ്ങാലക്കുടക്കാരനായ മോഹൻദാസും ആയിരുന്നു.
പൈകോ പൂമ്പാറ്റയുടെ വളർച്ച
'പൂമ്പാറ്റ'യുടെ പ്രസിദ്ധീകരണ അവകാശം പൈകോ ഏറ്റെടുക്കുന്ന വേളയിൽ മറ്റ് പല ബാലപ്രസിദ്ധീകരണങ്ങളും രംഗത്ത് ഉണ്ടായിരുന്നു. മലയാള മനോരമ ഗ്രൂപ്പിലെ എം.എം. പബ്ലിക്കേഷൻ ('വനിത'യുടെ പ്രസാധകർ) പ്രസിദ്ധീകരിച്ചിരുന്ന 'ബാലരമ'യായിരുന്നു അവയിൽ മുഖ്യമായത്. ജനയുഗത്തിന്റെ 'ബാലയുഗം',പശ്ചിമ താരകയുടെ നേതൃത്വത്തിൽ പൂഞ്ചോല എന്നൊരു ബാല മാസികയും', ദീപികയുടെ 'കുട്ടികളുടെ ദീപിക', ചെന്നൈയിലെ 'ചന്ദാമാമ' പ്രസിദ്ധീകരണത്തിന്റെ മലയാളം പതിപ്പ്, 'അമ്പിളി അമ്മാവൻ' തുടങ്ങിയവയും സാമാന്യം പ്രചാരമുള്ളവയായിരുന്നു. ശാസ്ത്രബാലമാസികകൾ എന്ന നിലയിൽ 'യുറീക്ക'യും, 'ശാസ്ത്രകേരള'വും 'ബാലശാസ്ത്രം' (ചുവർപത്രം) എന്നിവയും സജീവമായിരുന്നുവെങ്കിലും അവയുടെ വായനാതലം തികച്ചും വ്യത്യസ്തമായിരുന്നു.